Sant Jordi aitzakia, Bartzelona arrosaz eta liburuz gainezka - GARA\nUrtero bezala, jai eguna ez izan arren, milaka lagunek Bartzelonako kaleak bete zituzten atzo Sant Jordi eguna ospatzeko, derrigorrezko arrosa eta liburuen bila. Garai batean ohitura emakumeek gizonei liburua, eta gizonek emakumeei arrosa oparitzea bazen ere, horrelako usadio zaharkitua aspaldidanik aldatzen hasia da. Hori bai, arrosa baino liburu gehiago saltzen jarraitzen da. Emandako datuen arabera, sei milioi arrosa -sektorearen urte bateko salmenten %40 Katalunian- eta milioi eta erdi liburu -18 milioi euroko fakturazioa-. Iazko zenbaki berak.\nBorboien aurka 1714. urtean katalanek jasandako porrota ardatz duen «Victus» liburua izan zen, Liburu-saltzaileen Gremioaren datuen arabera, eguneko liburu salduena, bai katalanez bai gaztelaniaz. Liburuaren egilea, aldiz -Albert Sanchez Piñol-, ez zegoen Bartzelonan, ohi bezala liburuak sinatzen. Aurreko egunean azaldu zuen ez duela horrelakorik egiten miresten zuen idazle bat sinatzeko libururik gabe ikusi zuen egunetik, ondoan zuena -askoz txarragoa, bere ustez- gelditu gabe ari zen bitartean.\nUrtero gertatzen dira halakoak. Atzo Ada Colau eta Frank Cuesta («Frank de la Jungla» programako protagonista) zeuden elkarrekin liburuak sinatzen. Zeini eskatu zizkioten sinadura gehiago? Bigarrenari, jakina. Salmentak ez baitira inuzenteak. Asteak dira jada Katalunian etengabe apustuak egiten direla, ea zein izanen zen libururik salduena, aldez aurretik ranking moduko bat osatuz.\nHala ikusi zuen ere atzo bere lehen Sant Jordi eguna izan zuen Arkaitz Cano idazleak: «Liburuen disposizioan ere nabaritzen da». Baina ez dira salmentak Sant Jordi eguneko gauzarik garrantzitsuena, Canok berak esan zuenez: «Egia da ere mila saltoki daudela, oso espezializatuak batzuk; arretaz begiratzeko eta tentazioan erortzeko leku perfektua da». Gainera, «goizeko bederatzietatik jendea liburuei begira ikustea oso gauza atsegina da», gehitu zuen lasartearrak, Bartzelonako Euskal Etxeak antolatutako postuan «Twist» liburua sinatzen zuen bitartean.\nEz zen euskaldun bakarra izan Bartzelonan. Kirmen Uribek ere postuetan eman zuen goiz osoa «Mussche» liburuaren katalanezko eta gaztelerazko edizioak sinatzen -«El que mou el mon» eta «Lo que mueve el mundo», hurrenez hurren-. Duela gutxi katalanez aurkeztutako Joseba Sarrionandiaren «Moroak gara behelaino artean?» -«Som moros dins la boira?»- ere bertan zen.\nNobela historikoak, salduenak\n«Victus»-ekin batera, Ildefonso Falconesen «La reina descalza» eta Javier Serraren «El maestro del Prado» nobela historikoak izan ziren salduenak, gehien bat gaztelaniaz argitaratutakoak. Katalanez Silvia Solerren «L'estiu que comença» eta Màrius Serraren «Plans de futur» izan ziren arrakastatsuenak. Salmentetatik at, bertako Liburu-saltzaileen Gremioaren arabera, Albert Espinosaren «Brújulas que buscan sonrisas perdida»' eta Pilar Raholaren «El carrer de l'Embut» izan ziren arrakastatsuenak.\nFikzioa utzita, telebista katalaneko aurkezle Jaume Barbera-ren «S'ha acabat el bròquil» izan zen salduena katalanez eta Hiromi Shinya-ren «La encima prodigiosa» gaztelaniaz. Orokorrean, nabaria izan zen ere krisiaren eta Kataluniako prozesu independentistaren inguruko liburuen arrakasta.\nBesteak beste, Ada Colauren «Sí se puede», Jose Maria Gay de Liebanaren «España se escribe con E de Endeudamiento», CUPeko diputatu David Fernandezen «Foc a la barraca» artikulu bilduma eta Vilaweb-en zuzendari Vincent Partalek idatzitako «A un pam de la independència». Era berean, hizkuntzaren aldetik joera aldatzen ari da. Datuek jakitera eman zutenez, «irakurleek gero eta gehiago jotzen dute katalanez idatzitako literaturara».\nGipuzkoako Emaus-ek tren eta autobus geltokietan liburuak oparitu zituen atzo, paper-pasta egiteko materia birziklagarria baino gehiago direla aldarrikatzeko. Elkarteak adierazi zuen gero eta liburu gehiagok paper-ontzian amaitzen dutela.\nPirateriaren kontrako deiak nagusi, eguzkiak lagundutako egunean\nLiburua eta irakurzaletasuna bultzatzea izan zen, Hegoaldeko lau lurraldeetan, eguraldi onak markatutako Liburuaren Nazioarteko Egun hau ospatzeko hartutako ardatza. Elkar argitaletxeko Patxo Abarzuzak Iruñean esandakoak balio lezake ardatz hori, asmo hori azaltzeko: «Liburuak kalera ateratzea eta jendeak ikus ditzala, gauza miresgarria da; eta jendea liburura hurbiltzeko egiten den guztia positiboa da».\nBestalde, liburuaren eguna ez ezik, egile eskubideen eguna ere izan zen atzokoa, liburu saltzaileek zein idazleek aprobetxatu zutelako erakundeei pirateriaren kontrako neurriak har ditzatela eskatzeko.\n«Egilearen eta irakurlearen artean bada liburua ogibide duten pertsona ezezagunek (zuzentzaileak, banatzaileak, inprimatzaileak eta abar) osatutako kate luzea. Egungoa bezalako krisialdietan, negar egiteaz gain, hura guztia sostengatu behar dugu, haren alde borrokatu egin behar dugu», esan zuen atzo, Bilboko azoka zabaltzerakoan, Toti Martinez de Lezea idazleak pirateriaren aurkako bere jarrera azalduz. «Ez dezala inork pentsatu salmentak direla guretzako kontu bakarra, liburuarekiko maitasuna zabaltzera ere etorriak garelako», gehitu zuen.\nAzokako koordinatzaile Asier Muniategik liburu elektronikoaren gainean sortutako pirateriak liburu saltzaileei itzelezko kaltea egiten diela ziurtatu zion GARAri. Izan ere, Axesor kalifikazio agentziak estatu espainoleko datuak neurtuz kaleratutakoaren arabera, liburu elektronikoen irakurle kopurua %280 handitu da azken bi urteotan. Baliteke, beraz, hortik gertu egotea salmenten beherakada azal dezakeen faktoreetako bat.\nIruñean ere krisialdia eta pirateria izan zituzten hizpide: «Kanpoko krisialdiek beste sektoreek baino min gutxiago egin ohi digute, baina hain handia da egungo honek kontsumoari egindako kaltea, oraingo honetan liburura ere heldu baita. Esandakoari euskarri elektronikoa gehitzen badiogu, kinka larrian gaudela esan daiteke», adierazi zuen Abarzuzak.\nBestalde, asko ziren -eguraldi onak, deskontuek eta hainbat idazleren presentziak animatuta- hiriburuetako azokak bisitatu zituztenak. Jendez gainezka ez bazeuden ere, jendearen joan-etorria etengabekoa izan zen egun osoan.\nBaina azokez gain, hainbat eta hainbat ekintza egin ziren egun osoan irakurzaletasuna sustatzeko asmoz. Jakina da literatura ez dela bat-batean maitatzen, eta txikitan landatu behar den hazi bat dela. Horregatik, nabarmentzekoak dira haurrei eskainitako ekintzak. Donostiako Gipuzkoa Plazan ezarritako karpa batean zein Bilboko udal liburutegietan, adibidez, ipuin kontalariak egon ziren.\nDonostiako udal liburutegiaren zenbait ale zeuden karpan bertan, eta batzuek maileguan eraman zituzten etxera, beste batzuek bertan irakurtzen zituzten bitartean.\nPrestatuta zeuden ekintzen artean irakurraldi publikoak ere izan ziren. Bilboko Unamuno institutuan Kirmen Uriberen «Bilbao-New York-Bilbao» liburua aukeratu zuten horretarako. Bilboko azokan bertan nahiz Iruñeko Gurutzeko Plaza institutuan, berriz, «On Quixote» izan zen hautatutakoa. Azken honetan, Hezkuntza kontseilari Jose Iribasek hartu zuen parte.\nUdal ordezkariek parte hartu zuten Donostiakoan. Hala, Juan Karlos Izagirre alkateak Donostiako 1813ko sutearen inguruko testuak irakurri zituen, hondamendia gogora ekartzeko asmoz. Nerea Txapartegi kultura zinegotziak, berriz, Aitziber Etxeberriaren «31 baioneta» liburuaren zati bat irakurri zuen. Bestelako testuak irakurri ziren arren, garrantzi handiena hartu zuen gaia alkateak hautatutakoa izan zen, alegia, hiriaren suntsipena. Arratsaldean, Iñaki Egaña, Joxe Antonio Azpiazu eta Javier Sada idazleek mahai-ingurua egin zuten, hirurek kaleratu berri baitute 1813ko gertakarien inguruko liburu bana. Azkenak «Asalto a la Bretxa» liburuan (Txertoa) garaiko dokumentuetan esandakoak biltzen ditu, historia testuak irakurtzera ohituta ez dagoen bati eskaintzeko asmoz. Donostia, inguruan zegoen gerra giroaren ondorioz, harresiz inguratutako hiri bat zen. Hori aintzat hartuta, Sadaren ustez, «garrantzitsuagoa da duela 150 harresi horiek erori zirela, hiriaren suntsipena baino, orduan hasi zelako Donostia egun den hiriaren itxura hartzen». A.H. / N.B.\nAzkenaldian modan jarri da liburuak «askatzea»; hau da, espresuki prestatutako puntu zehatz batean edota kalean liburu zaharrak uztea, beste norbaitek jaso eta irakur ditzan. Liburuaren Eguna izaki, ehunka askatu zituzten ekimen hori sustatzeko.


Jaurlaritzak Bilduri egotzi dio Gipuzkoako turismoaren beherakada\nJuan Karlos Izagirreren esanetan, Donostiako turismo datuek ez dute bat egiten Eusko Jaurlaritzak plazaratutakoekin.\nAzken hiru hilabeteotan Gipuzkoako turismoak izan duen beherakada Bildu instituzioetara heltzearekin batera lurraldean izan den ziklo politikoaren aldaketarekin egiten du bat, Eusko Jaurlaritzaren ustez. Donostiaren kasuan, azken bost hilabeteotan izan omen da beherakada hori, Jaurlaritzak azpimarratu duenez.\nSalaketa hauen aurrean, balantzea egiteko hiru hilabete oso epe laburra dela esan du Larraitz Ugarte Gipuzkoako Foru Aldundiko bozeramaileak. Gainera, kritikatu egin du beste herrialde batzuekiko konparazioa turismo kontuetan egin izana, eta ez langabezia edo esportazioa bezalako gaietan. Azken hauetan Gipuzkoak posizio garrantzitsua duela gogoratu du bozeramaileak.\nJuan Karlos Izagirre Donostiako alkateak, bestalde, azpimarratu nahi izan du turismoaren inguruan hirian dituzten datuak ez datozela bat Jaurlaritzak plazaratutakoekin, eta asteazken honetan Donostiako datuen berri emango duela ere iragarri du.\nDatuen inguruko hika-mika\nAzken 20 urteotan turismoaren inguruko datu ofizialak Eustatek bildu eta aztertzen dituela esan du Turismo Sailak ohar batean, eta, zentzu honetan, orain arte ez diela zalantzan jarri azpimarratu du.\nDena den, Pilar Zorrilla sailburuordearen hitzetan irtenbidea ez da Eustaten datuen egiazkotasunaren inguruan eztabaida bat sortzea, baizik eta arazoaren oinarria zein den aztertzea. Horretarako, bilera egitera deitu ditu Gipuzkoako Foru Aldundia eta Donostiako Udala.\nInformazio gehiago:Eitb: Jaurlaritzak Bilduri egotzi dio Gipuzkoako turismoaren beherakada


Deustu - Wikipedia, entziklopedia askea.\nErakutsi/ezkutatu Zerbitzu publikoak azpiatal\nArtikulu hau Bilboko barrutiari buruzkoa da; beste esanahietarako, ikus «Deustu (argipena)».\nAuzoak Arangoiti, Deustuko San Pedro, Elorrieta, Erribera, Ibarrekolanda eta San Ignazio\nBiztanleria 52.277 (2005)\nKoordenatuak: 43°16′15″N 2°56′49″W / 43.27083°N 2.94694°W / 43.27083; -2.9469443°16′15″N 2°56′49″W / 43.27083°N 2.94694°W / 43.27083; -2.94694\nDeustu Bilboko (Bizkaia) 1. barrutia da, Ibaizabalen eskuinaldean kokatua. Deusto (izen ofiziala) eta Deustua izenak ere erabili ohi dira, euskal izen arautua Deustu bada ere.\nDeustuko elizatearen armarria\nNahiz eta gaur egun Bizkaiko hiriburuaren auzoa izan, 1925arte Deustu elizate independentea zen. Udaletxea, San Pedro elizaren ondoan zegoen, eta frontoia gaur egun Bilboko Hizkuntza Eskola Ofiziala dagoen tokian. Gaur egun ere badira Deustu berriz herri independente bihurtzea bultzatzen duten herri plataformak, hala nola Deustu Herria Aurrera.\nBarrutia auzo txikiagoetan banatzen da: Arangoiti, Deustuko San Pedro, Elorrieta, Erribera, Ibarrekolanda eta San Ignazio. Denak Bilboko lehen barrutiaren barnean. Deustuk izena ematen dio barruti honi.\nDeustuarrei tomateroak deritze, auzo guztian zehar antzina ugari baitziren tomate soroak. Soro haietako azkenak Deustuko ubidea eraikitzerakoan desagertu ziren.\nDeustuko eraikinik ezagun eta nabarmenenak Deustuko Unibertsitatea (eklektizismo arte motakoa), Botika Zaharra parkea, Deustuko zubia, San Pedro eliza eta plaza, Deustuko kanala, Bidarte jauregia, Bidarte dendagunea eta Tigrearen eraikina dira.\nBilboko metroak badu geltokia Deustun bi irtenbideekin: Bata Iruña kalean eta bestea Agirre Lehendakariaren etorbide luzean. Baita Sarrikon (Euskal Herriko Unibertsitatearen aurrean), eta San Ignazion bi irtenbideekin.\n4 Zerbitzu publikoak\nSakontzeko, irakurri: «Deustuko elizatea»\nDeustuk, Bizkaiko gainerako udalerriak bezala, ahots propioa zuen Gernikako Batzar Nagusietan. OrdezkariakElizatean aukeratzen ziren, batzar irekian. Bilboko anexioak 1925ean herriaren nortasuna erabat desitxuratzeko hirigintza politika ekarri zuen. 1886an, auzoko ekialdean eta erreka ondoan ezarri zuten unibertsitatea.\nGaur egun ere, ohituraz erabili izan den Deustuko Erribera auzoaren izenaren ordez, Udalak Zorrotzaurre izenez ordezkatu nahi du, nahiz eta izen hau Zorrotza aurrean kokatzen den zatia izendatzeko baino ez den erabili historikoki.\nDeustuko udaletxea eta San Pedro eliza.\nDeustuko barrutiak 495,11 hektarea dauzka, eta 52.277 biztanle. Deustu auzoak 188,94 hektarea dauzka, eta 22.625 biztanle.\nSakontzeko, irakurri: «Deustuko Unibertsitatea»\nDeustuko Unibertsitatea (DU) auzoan dagoen Jesusen Lagundiaren unibertsitatea da, mundu mailan ezaguna.\nBigarren hezkuntzako ikastetxeez gain, jesulagunek goi mailako ikasketen zentro bat ere sortu nahi zuten. Horrela, 1881eko urriaren 26an, Bilbon industria goraka zihoan une horretan, Jesusen Konpainiaren buruak Bilbon goi mailako ikasketen zentro bat sortzea onartu zuen. 1916an "Unibertsitate Komertziala" deritzana sortu zen, ikasketa ekonomikoetara bideratutako fakultatea eraikitzeko asmoz. Bi ildoren inguruan antolatu zen: merkataritzako aholkularitza eta enpresen zuzendaritza. Hastapen horietan A. Luis Chalbaud-ek hartu zuen parte. Jesulagun izateko ikasketak eta Deustuko ikasketak amaitu ondoren, ikasketa ekonomikoen proiektu bat aurkeztu zuen 1912an, AEBetan, Erresuma Batuan, Alemanian eta Italian sortutakoen ildotik. Agirre Bizkaitar Fundazioak finantzatu zuen Espainian aitzindari izan ziren ikasketa hauek sortzeko proiektua.\nUdal-sarearen parte diren bi liburutegi ditu: Deustukoa eta San Inaziokoa. Lehena 1998an inauguratu zen eta erietxe zaharrean kokatzen da. Bestalde, San Inazioko liburutegia sareko zaharrenetako da, bere inaugurazioa 1966an izan baitzen. 1986an eta 1996an birmoldaketak jasan zituen, bere azalera handitu zuen. Biak Lehendakari etorbidean aurkitzen dira eta bien artean ia 40.000 dokumentu, aldian behingo argitalpen eta ikus-entzunezko materiala aurki daitezke.\nKirol-instalazioak[aldatu | aldatu iturburu kodea]\nDeustun eta San Inazio-Elorrietan aurki daitezke dauden bi kiroldegiak. Lehenengoa, Deustuko Kiroldegia Euskalduna zubiaren kontra dago, eta 1987an eraiki zen; 2004an birmoldatu zuten. Gimnasio-zona, estalitako pabiloia, belarretako kirol anitzeko pista, eta sauna dauka. San Inazio-Elorrietako kiroldegiak teniseko pista, futbolean aritzeko belarrezko zelaia, gimnasioa eta ballet saloia dauzka.\nBerbaizu (Euskara Elkartea)\nUrriak 29 Elkartea\n↑ Hirigintza Deustuko nortasunaren aurka.\n↑ [http://deustukoudala.wordpress.com/2012/02/12/zorrotzaurre-deustuari-egindako-azken-lapurketa/ «Zorrotzaurre izena: Deustuari egindako azken lapurketa».\nDeustuko historia eta bizitza jaso dituzten liburuak:\n(Gaztelaniaz) Pueblos que mueren (Deusto). J. de Gaztañaga, Deustuko Udalaren idazkaria. 1925\n(Gaztelaniaz) Deusto del ayer y de hoy. Ignacio Villota Elejalde eta Txomin Altue Altube. 1987\nDeustuko argazkiak 1: Deustuko Elizatea. Txema Luzuriaga. 2005\nDeustuko argazkiak 2: Herria. Txema Luzuriaga. 2006\n(Gaztelaniaz) La II República y la Guerra Civil en Deustu. Borja Sarrionandia-Ibarra. 2012\nOrriaren azken aldaketa: 1 apirila 2022, 12:18.


Ander Txakartegiren Helmugak: Kirola eta solidaritatea uztartuta - Deia\nAnder Txakartegiren Helmugak: Kirola eta solidaritatea uztartuta\nEuskal kostaldea zeharkatu dute Eupadak by Helmugak ekimenekoak, Aspanovasi laguntzeko\nimanol fradua/ berriatua 06.11.2021 | 00:56\nEupadak by Helmugak ekimeneko parte hartzaileak, Agertxoren gurasoekin Berriatuako helmugara heldu zirenean. Helmugak\nEupadak by Helmugak ekimeneko parte hartzaileak, Agertxoren gurasoekin Berriatuako helmugara heldu zirenean.\nOrain dela zenbait urte ekin zion Ander Txakartegi berriatuarrak bere kirol eta abenturazale arima gorpuzteari. Beti ibili izan da bizikletan, baita beste kontu batzuetan ere –bertsolaritza, automobilismoa...–, baina iraupen luzeko lasterketak aitzakia erabilita bere betiko beste pasio bati ekin zion: solidaritateari. 2005. urtean hasi zen, lehendabizikoz Marokoko Titan Desert lehiatuta, eta ordutik gaur egunera arte etengabe aritu da "euskera, kirola, natura eta pertsonal" uztartzen dituen ekimenak antolatu eta garatzen, Helmugak proiektuaren baitan. Bere azken abentura hauxe izan da: Berriatuatik irtenda Iparraldeko Angelurar arte iristea, handik Muskizera joatea eta berriz Berriatuako helmugara heltzea. Euskal kostaldea punta batetik bestera lo-tzea, bizikletan ia 500 kilometro ibilita bi egunetan. Bizkaiko Aspanovas elkartearen alde egin ditu azken abentura honetan.\n"Munduan zehar" ibilitakoa da Txakarteg. "Eta beti, egiten ditudan kirol erronketan laguntza eman nahi izan dut. Bai Marokon, bai Mongolian, adibidez, han bizikletan ibiltzea ta bertakoei laguntzea, Etxetik datorkidan zerbait da", dioenez. "Baina atzerrian beharrizana bada, baita etxean ere", azaltzen du. Eta hori dela eta, Helmugak proiektuak martxan jartzea bururatu zitzaion. Eta iaz ekin zion bere abentura handienari: "Agertxopirata ekimena izan zen. Hasieran 500 euro batzea zen gure helburua, baina azkenean 12.000 euro batu genituen. Izugarria izan zen, jasotako diru guztia Aspanovas elkarteari eman genion. Oso polita izan zen minbizia zuen Ager hurbileko umeari laguntzea", dio.\nEta iazkotik aurtengora. Eupadak by Helmugak izenburupekoa, euskal kostaldea lotzeari ekin dio. "Gogorra izan da. bai. Baina baita polita ere. Larunbat goizaldean irten ginen eta igande eguerdi partean heldu. Berriatuatik irten ginen eta Angelura arte joan ginen, ostean Muskizera, garaje baten lo egin, eta berriz Berriatuara. Tartean ere sorpresa izan genuen, zeren Bizkaia zubia igarotzen Mikelontxo (Mikel Peña) ekimenarekin bat egin genuen, Crucesen ere izan ginen, Aspanovasen egoitzan. Eta hgelmuga oso berezia izan zen, herrira helduta, Herritarren artean zeuden Yolanda Gestoso eta Igor Aldazabal, Agertxoren gursaoak. Hunkigarria izan zen". Txakartegik hiru bidelagun izan zituen: Mikel Mote, Oier Aldabaldetreku eta Igor Anton. Oraindik zabalik da aportazioak egiteko aukera, www.kukumiku.com/proyectos/eupadak-by-helmugak/ helbidean.\nEgindakoaz harro, Ander Txakartegi bere abenturak jarraitzeko gogogotsu da. Beti ere kirola eta solidaritatea uztartuz, hainbat ideia ditu zabalik, datorren urtean errealitate bilakatuko dituenak.


Eusko Label Liga lau urtez gehiago!\nEuskal markak lehiaketari izena ematen jarraituko du datozen lau denboraldietan\nAkordioa gaur goizean sinatu da Orion, horrela Eusko Label gizonezkoen Ligako babesle nagusi izaten jarraituko du, eta berari izena ematen jarraituko du lau denboraldi gehiagoz. Horrela, euskal markak Caixabankekin eta Euskotrenekin batera jarraituko du ACTko babesle gisa.\nPeli Manterola Haziko Zuzendariaren (Eusko Jaurlaritzaren Landa, Isasertz eta Elikagaien sustapenerako Fundazioa) arabera, "akordioak bi aldeei ematen dizkigu onurak. Arrauna bezalako kirol jarduera bat, itsas munduarekin eta bereziki arrantzale sektorearekin lotua dago, eta hori sinbiosia ezinhobea da. Eskerrak eman nahi dizkiogu ACTri, eta haiekin lanean jarraitu etorkizunean".\nBorja Rodrigo ACTko presidenteak "EUSKO LABEL erakundearekin egindako akordio honek aukera ematen digu urtez urte garatzen doan jarduerari, kirol-mailari eta hedadura geografikoari dagokienez, hazten doan lehiaketari egonkortasuna ematen jarraitzeko, eta banku finkoaren erreferentziazko lehiaketa da. Harro egoteko modukoa da kalitatearekin lotutako eta lotutako bi markek, beren jardueran erreferenteak direnek eta berme-zigiluak, beren bideak beste 4 urtez lotzea" nabarmendu du\nAzken lau denboraldietan egin bezala, Ligaren irudia, non Kalitatearen K-a agertzen den, traineruen popetan eta kirolarien mailloten ezkerraldean izango da.\nLogoa agertzeaz gain, Eusko Labelek, bere kolore bizien bidez, bizia emango dio ligako liderraren maillotari. ACTko official partner den Neguak diseinatu eta egindako maillot gorri-beltzak Ligako liderra bereiziko du. A Coruñan, Eusko Label Ligako lehen jardunaldian Santurtzi Transportes y Gruas Aguado izango dira jantzi hau eramango duena, iazko irabazle gisa.\nEusko Label marka oso ezaguna da Euskadiko kontsumitzaileen artean. Bereizgarria da, Euskadin ekoitzi, eraldatu eta/edo bertan egindako nekazaritzako elikagaiak dira. Batez besteko baino kalitate, espezifikotasun edo berezitasun handiagoa duten produktuak izanik. Horien artean, Euskadiko 16 produktu edo hainbat ekoizpen aurki ditzakegu, hala nola Idiazabal Gaztaren Jatorri Deitura, Arabako, Bizkaiko eta Getariako Txakolina, Arabako Errioxako Jatorri Deitura, Eusko Baserri duten produktuak edo Nekazaritza Ekologikoko produktuak, besteak beste.


Errugbiarekin zaletzen - Gipuzkoako Hitza\n2014, abenduak 12 Albisteak, Kirola, Sailkatugabeak 766\nIñaki Alberdi Irungo errugbi taldeko presidentea izan zen hitzarmenaren sinatzaileetako bat. Gogorarazi duenez, partzuergoari bi klubek egin zioten proposamena, "ekonomiaz eta beste hainbat gauzari buruz arduratzeaz gain, kirola ere laguntzen dutelako". Hala ere, "arazo" bat dagoela aitortu du Alberdik: "Kontua da, Irunen eta Hondarribian, haurrek 12 edo 13 urtera arte ezin dutela kirola aukeratu, Eskola Kirola egin behar dutelako. Gero bakoitzak nahi duena hauta dezake". Horregatik, adin horretako ikasleekin errugbia ikastetxeetan lantzen hasi dira, Hendaiako zein Irungo errugbi taldeetako begiraleekin. Euskara, gaztelera eta frantsesa hitz egiten dute begirale horiek.\nUdalerri bakoitzeko ikastetxe banatan hasi dira bidea egiten, "proba gisa". Hezkuntza fisikoko eskola orduetan errugbiaren hastapen saioak egingo dituzte. Astean bi orduz izango dira, eta bost aste iraungo dute eskolek.\nEskola horiez gain, pixka bat haratago joan nahi dute Txingudi Rugby Eskolako kideek: udaberrian txapelketa txiki bat egin nahi dute ikastetxeen arteko partidekin. "Euren maila zein den ikusi nahi dugu", azaldu du Alberdik. Pixkanaka gainontzeko eskoletara hedatu nahi dute.\nErrugbi zaletasuna ez dago maila berean Ipar eta Hego Euskal Herrian, eta horren jakitun dira proiektuaren bultzatzaileak. "Hendaia, Donibane Lohizune, Miarritze eta abarretan indar handiagoa du errugbiak, kirol nagusia da. Bidasotik honantz, alderantziz da; futbola besterik ez dago", iritzi dio Alberdik. Bi kluben egoera ere desberdina da. Hendaiako taldeak ehun urte dituela nabarmendu du, eta Irungoak, berriz, 45. "Hor ere badago aldea". Hori horrela, errugbi zaletasuna bultzatu nahi dute eskolaren bidez: "Irun eta Hondarribiko haurrek kirol hori gehiago ezagutzea da gure asmoa".\nUste dute errugbiak "aukera asko" ematen dizkiela haurrei, eta interesgarria dela haientzat errugbian aritzea. Haren esanetan, muga fisikorik ez dago, beste zenbait kiroletan bezala: "Garaiera altukoek, txikiek, argalek, lodiago daudenek... edonork joka dezake errugbian; ez dago patroi jakinik". Gainera, beste mota bateko balioak eskaintzen dizkie kirol hori egiten dutenei: "Epailea zein arerioa errespetatzen dira, eta, gainera, partida bukatuta hirugarren zatia jokatzen da, beste taldearekin". Balio horiek hedatu nahi dituzte.\nTxingudi Rugby Eskola ez da Irungo haurrek ezagutu duten gisa horretako lehenengoa. Izan ere, Lehen Hezkuntzako ikasleek orain arte igandeetan bakarrik egin ahal izan dituzte entrenamenduak, Eskola Kirolarengatik. "Astearte eta ostegunetan, futbol, eskubaloi edo saskibaloiko entrenamenduak izaten dituzte. Larunbatetan, berriz, partidak jokatzen dituzte. Gainontzeko kiroletarako, errugbia barne, igandea eta astelehena bakarrik geratzen dira libre", azaldu du Rugby Club Irungo presidenteak.\nEgun, zehaztu duenez, haurren mailan, kimuetan eta benjaminetan eskola bana dute, eta guztira 60 bat haur dira. Zifra "polita" dela uste du, baina jokalari horiek, adina aurrera joan ahala, kirola uzten joan daitezkeela uste du. Ziur Txingudi Rugby Eskolak indar handiagoa emango diola kirolari Bidasoaren bi aldeetan.


2015-05-10 ENDURO DEL DURO (By Elias)\nSalvador Yanciren omenez egiten den froga dela eta, aurtengo kamiseta horia lortzeko leihan hobe sailkatutak dauden Joxemi eta Ekaitz gaur ez dira gurekin etorriko. Antolakuntzan lan eta lan ibili dira eta gaur dute egun seinalatua. Almandoz ere, ez da etorriko, frogan parte hartuko baitu (txoritxo batek esan dit aurreneko postuetan sartu dela gure Jexus, ez dakit zer egin behar dugun gurekin bueltatzen denean, sufritzea tokatuko zaigu!).\nHortaz, bost elkartzen gara gasolindegian goizeko 7:30tan: Joseba, Beñardo, Laztol, Iñaki eta ni. Pasa den asteazkenean bide berriak bilatzen ibili nintzen Aiako Harriaren inguruan eta aurkitutako batzuk lagunei erakusteko intentzioa dut, gainera,, Laztolek “Aker Bidea” zertxobait moldatu dutela esan zigun aurrekoan. Guzti horietatik pasatzeko ibilbide bat pentsatu dut, ea ez den gogorregia ateratzen…\nTrenabidetik hasten gara eta Alkaiagan Aginara eramango gaituen GRa hartzen dugu. Hasierako maldak gogorrak dira eta laister berotzen gara. Pixkanaka-pixkanaka gora egiten dugu eta arazorik gabe (nekea, ez da arazoa, etza? edo bai…) ailegatzen gara Aginako kaskora.\nSan Anton aldera dagoen bizkar batetik hasten den bidaxka dugu “Aker Bidea”, hasieran bista ikusgarriak ditu, hori bai, hobe bistei gehiegi ez erreparatzea, bidaxkan baitago zailtasuna! Bidea moldatzeko egindako lanak kurbak hartzea errazten du eta orokorrean gustagarriagoa gelditu da; batez ere azken zatia, hemen lan handia egin dute eta peralte haundiek abiadura hartzera gonbidatzen zaituzte. Akats bat nabarmentzekotan, azken saltoak bidea mozten duela eta uste dugu saltuak ez lukeela bidearen zabalera osoa hartu behar, eta, hartzen badu, saihesbideren bat prestatu beharko litzakeela. Batzuentzat lehenengo aldia da “Aker Bidean”, zorionak Bernar!!! Ikusten nola ez zen hainbesterako?\nOraindik irrriparra ahoan dugula, San Antongo presa gurutzatu eta pistaz Erlaitzerako bidea hartzen dugu. Hasieran batera goaz, baina malda gogortzen denean bakoitzak bere erritmora jartzen da, zenbateko indarra duen Iñakik, bi egunetan bizikleta hartu eta dagoeneko egurra ematen...\nErrepidera ailegatzean, mendi-lasterketa bat ospatzen ari dela ikusten dugu, zenbat makina!! Haien artean Llorente futbol jokalaria dagoela dio norbaitek, nik entzuna dut, baina ezagutu… futbol kontuetaz nik dakidanarekin, jokalariren bat ezagutzeko, Crsitiano, Messi edo horietako bat izatea beharko luke! Hala ere futbolariz jantziak ikusiko ez banitu, arazoak izango nituzkeela uste dut…\nErrepidez Elurretxeraino joaten gara, han Gipuzkoa aldetik Aritxulegira doan bidaxka hartzen dugu. Baditu oinez egin beharreko zatiak, baina habilidade pixka batekin, gozatzeko aukera ematen du. Kilometro batera, gurutzebide batekin topo egiten dugu; aurrera jarraituta, Aritxulegira ailegatuko ginateke, baina ez da bizikletan egiteko bide aproposa, guk behera hartzen dugu, PR honek Arditurriraino eramango gaitu, malda behera da dena eta bere osotasunean egin daiteke bizikletaren gainean. Ongi pasatzen dugu tramo honetan, bola igotzeko imintzio bat eta ondorio txarrik gabeko erorketa bat ezezik, ez da ezer txarrik gertatu. Konturatu orduko, Tolare jatetxean gaude indarrak berritzeko trago eta pintxo bat hartzen. Rato dexentez gaude han, eguraldi bikaina dago eta gustora gaude berriketan.\nDatozen kilometroak gogorrak egin behar zaizkigu, Bianditzeko porturaino igo behar dugu eta desnibel haundia dago gauden tokitik hartaraino. Sekulako beroarekin, martxari ekiten diogu, errepidez Aritxulegi aldera hartzen dugu hasieran, baina Pagoa garagardotegira ailegatu baino lehen, eskuinera ateratzen den pista bat hartzen dugu. Honetan sartu bezain pronto, Beñardo eskularru bat faltan duelaz konturatzen da, bueltaka ibili da bere “cuentakilómetros” berriarekin eta ongi erabiltzeko eskularrua kendu du, Tolarera bueltatzen da bere bila eta guk itzaletan itxoiten diogu.\nIgoera, luze eta gogor joaten da eta, askotan bezala, erritmo desberdinek taldetxoak egiten dituzte, noizbehinka geldialdiak egiten ditugu denak elkartzeko eta berriz gauza bera…Horrela, Oihanleku pasatu eta Altzibar auzotik Bianditzeko gainera doan errepidera ateratzen gara, han guztiak elkartu eta Eskaseraino joaten gara. Eskasetik Burnaiztegira doan bidaxka oso polita eta entretenigarria da, baina bolek gora joateko duten joera nazkagarriak gauzak zailtzen dizkio baten bati… Animo, gutxi falta zaigu eta!\nBurnaiztegin, azken elkarretaratzea egiten dugu, nire burua etengabe ari da pentsatzen handik Lesakaraino dagoen desnibela Iriburutako pistatik galtzea pena bat dela, baina indarrak justu daude eta baten batek lehenago “abisuren” bat eman didanez, ez naiz ausartzen alternatibarik planteatzera. Baina orduan, gure Laztol, ni planteatzera ausartzen ez naizena botatzen du: zergaitik ez gara Burnaiztegitik Domixelaira bajatzen, handik Ikatzulora eta gero Aginan barna Lesakaraino joaten? Nik, denbora galdu gabe, baietz esaten diot, besteek, nahiago dute pistaz bueltatu eta handik rato batetara Antoiun gelditzen gara.\nLaztolekin, “eguuuurra!!!” ematen bajatzen gara, berarekin ezin baita beste modu batetan joan, gorakoan zertxobait gehiago kostatzen zaigu, baina erritmoa mantentzen saiatzen gara. Bidea idor-idorra dago eta pila bat gozatzen dugu Aginan, Gardelen, Banartan… Konturatu orduko Nabazera ailegatzen gara, eta denbora gutxian Antoiun gaude. Han beste hirurak ditugu esperuan, beno, esperuan ez, etxekolanak egin dituzte dagoeneko, pintxoa eta potea irentsiak dituzte. Laztol eta biok berdna egiten dugu eta Josebaren etxera bizikletak garbitzera goaz. Beñardo ez da etorri, bidean galdu dugu, baina badakigu Lesakan ez zaigula galduko, je, je.\n50 kilometroko buelta izan da gaurkoa, desnibela ez dakigu, baina gogor xamarra dela uste dugu, ez da hala kuadrila???\nBeti bezala, nekatuak baino konten!!!


Aurkezpenak Alkiza, Altzo eta Berastegin! - - Tolosaldeko ataria\nAurkezpenak Alkiza, Altzo eta Berastegin!\nLurtaro elkartea 2021-12-08 11:44\nOstiral honetan hiru herritan egingo ditugu Lurtaroren aurkezpenak. Alkizan, 19:00etan, Fagus Alkizan. Altzon, 19:00etan, Batzarremuñon, eta Berastegin, berriz, 18:00etan, Udaletxeko erabilera anitzeko gelan.


'Bortziriak solasean. Ahozko tradizioaren bilduma’ liburu eta DVDa aurkeztu dituzte Lesakan - Bortziriak - Erran.eus\n'Bortziriak solasean. Ahozko tradizioaren bilduma’ liburu eta DVDa aurkeztu dituzte Lesakan\nTtipi-Ttapa 2019-06-12 08:30\nEkainaren 12an, asteazkenean 18:30ean Berako Beralandetan eginen dute aurkezpena\nBortziriak solasean. Ahozko tradizioaren bilduma. Izenburu horixe duen liburua eta DVDa argitaratu ditu Euskokultur Fundazioak, Bortzirietako Euskara Mankomunitateak eta Nafarroako Gobernuak lagunduta. Ekainaren 11n, asteazken arratsaldean egin zuten lehen aurkezpena Lesakako Herriko Etxean. Ekainaren 12an, asteazkenean 18:30ean Berako Beralandetan aurkeztuko dute.\nJon Abrilek eta Maite Lakarrek egindako aurkezpenean aipatu zutenez, 2000 eta 2001 urteetan egindako ondare inmaterialaren bilketan oinarrituz egin dute lana. Lan horretan 50 lekuko elkarrizketatu zituzten Nora Iriarte Osesek eta Maite Lakar Iraizozek Bortzirietako Euskara Mankomunitateak esleitutako beka baten bidez. Hainbat gai jorratu zituzten bilketan: garai bateko bizimodua, lanbideak, sinesmenak, mitologia, kontrabandoa, garbiketa, zerri-hiltzea, elizaren eragina, eskola, bestak, ohiturak, erremedioak, ipuinak, bertsoak, kantuak... Hortik abiatuta liburua eta DVDa argitaratu dituzte orain eta garai hartako hainbat argazkirekin osatu dute. Eskualdeko hitzen hiztegitxo bat ere osatu dute.\nLiburuaren egileekin batera, Oier Iantzi Euskara Mankomunitateko ordezkariak, Maddi Irazokik eta Bortzirietako bertso-eskolako kideek parte hartu zuten aurkezpenean.\nAurkezpenetan liburua erosteko aukera izanen da, baita ondotik ere: Beran (Agara, Irene eta Igone), Lesakan (Telletxea eta Xagu), Arantzan (Dena), Igantzin (Bi-bide) eta Etxalarren (plazako denda eta Kultur Etxea). Euskokultur.eus atarian eta Elkar dendetan ere eskuratzen ahalko da.\nLiburu baten zozketa\n'Bortziriak solasean' liburuaren eta DVDaren aurkezpena Lesakan eta Beran\nTtipi-Ttapa 2019 eka 09 Bortziriak\nAsteartean Lesakan dute hitzordua eta asteazkenean Beran. Bortziriak solasean. Ahozko tradizioaren bilduma. Izenburu horixe duen liburua eta DVDa ...


Iñaki Segurola Puntuka: 'Gezurra eta zikina' - Urola Kostako Hitza : Urola Kostako Hitza\nIñaki Segurola Puntuka: 'Gezurra eta zikina'\nGaur hiritar zintzo asko zubi-gainean dago, dabil edo datza, eta hori da atzoko eta biharko jai haundiei esker: bateko Konstituziyo eta besteko Kontzeziyo. Zubi-azpitik bezala jardutea tokatzen da gaur. Atzokotik hasiko gara: Abenduak 6, 1978. “Espainiako herriak” referendumean onartzen du konstituzio bat, gizon ahaljakintsu batzuek Madrilen idatzia. Hala dio 1. artikuluan (itzulpen ofizialean): “Espainiak zuzenbideko estatu sozial eta demokratikoa eratzen du”; eta 2. artikuluan: “Konstituzioa Espainiako nazioaren batasun zatiezinean oinarritzen da, hura baita espainiar guztien aberri komun eta banaezina”. Urte batzuk dira ohartu nintzela gauza xinple batekin, eta hain da xinplea non ulertzeko zaila egiten den. Ea asmatzen dugun: konstituzio horren zainak konstituziotik kanpora daude. Estatua “eratzen” duen Espainia hori zer da?, non dago? Ez dago konstituzioan; lehenagokoa da, kanpoan dago, zeren hark baititu Estatua eta bere konstituzioa eratzen: ideia metafisiko, etniko edo esentzial bat bakarrik izan liteke, baina ez gauza legezko edo konstituzional bat, inondik ere. Konstituzioa “oinarritzen den” Espainiako nazioaren batasun zatiezin hori ere ez da gauza konstituzionala, zeren konstituzioa “hor” oinarritua baitago eta, beraz, “hori” ez dago izatez konstituzioan, baizik-eta lehenago edo kanpoan (edo inon ez, jakina). Konstituzioa oinarritua dago, erremedio gabe, gauza inkonstituzional, akonstituzional edo estrakonstituzionaletan: Espainia, nazioa, batasuna, zatiezintasuna, aberria eta banaezintasuna, gutxien-gutxienez; bi artikulutxotan bakarrik dozena-erdi bat esentzialkeria etno-metafisiko! Konstituzio bat “oinarrizko legea” omen da berez, baina oinarrizko horrek oinarrian ez du legerik, baizik eta fede bat, edo asko. Korapilo honen ezina, beste era batera adierazirik: konstituzio batek zerbait konstituitzen baldin badu, konstituzio horren aurretik, logikoki hitzeginez, bietako bat: edo zerbait dago edo ez dago; zerbait baldin badago, konstituzioak ez du ezer egiten, alferrikakoa da, eta, aldiz, aurretik ezer ez badago, hutsaren gainean eraikitzen du, asmatu egiten du, ez dena badela esaten ari da, eta beraz, gezurra da. (Geroko batean jakin nuen eztabaida hauek arruntak direla legejakintsu gorenen artean, baina fedabideetara oso nekez iristen direla, badaezpada.) Biharkora gatoz: Abenduak 8, 1854. Kontzeziyo Eguna, edo Sortzez Garbiarena. Katolikoen sektako amabirjinaz ari gara. Andre hori birjina izan zen bere denbora guztian; ama ere izan zen, baina “zikindu” gabe, larrurik astindu gabe, txortan egin gabe. Mixterioa da, baina dogma da sekta horretako kideentzat. Baina biharko horretan ez dugu hori ospatzen; hori dena gutxi balitz bezala, andre hori bere amaren sabelean sortu zen aurreneko unetik “garbi-garbia” izan zen. Esan beharra dago, eliza horrentzat, gizaki guztiak jaiotzen direla mundura “jatorrizko bekatu” edo erru batekin —holaxe konstituitu izan dituzte kristaukumeak—, eta sekta horrek dio andre hori izan zela salbuespen bakarra eta kutsu hori gabe jaio zela, eta horregatik da “sortzez garbia”. Dogma bihurtutako beste mixterio bat. Mendeetan egon ziren teologoak sortze garbi horretaz eztabaidatzen —kristaukumeak arimaz eta gorputzez bortxatzen okupatuak ez zeuden tarteetan, jakina—, harik-eta 1854ean gizon ahaljakintsu batzuek Erroman asuntoa erabakita utzi zuten arte, esanez, eta idatziz, Jainkoak berak beraiei halaxe adierazi edo agertutako egia zela. Gorabehera guzti honen azpian dagoena da larru-asuntoa edo txorta-gauza zikina dela berez, eta holakorik ez probatzean dagoela garbitasuna, bereziki emakumeena. Botererik eta fede potolorik gabeko jendeak, behealdeko jendeak, beti jakin izan du gauzak alderantziz direla: birjintasunaren garbitasun hori oso gauza zikina dela, eta gauza gutxik dutela pertsona hainbesteraino gaiztotzen eta zikintzen. (Gaurko ikuspegitik gehi daiteke beharbada, lehen bekatuarena bezala, gaur sareko pornografia gehienaren lana dela txorta-asuntoa gauza zikin, bortitz eta desatsegina bihurtzea, bereziki emakumeentzat.) Gizon ahaljakintsuek bete zuten egutegia gezurrez eta zikinez. Gaurko zubi-egun honen bi zubi-muturrak daude lekuko.


2020ko urtarrilaren 18a, larunbata | Ordua Euskal Herrian 02:19:45\nSatse Bizkaiak bereziki zahar-egoitzetako egoera salatu du baina sindikatuaren ustez osasun arloko beste hainbat esparrutan egoera ez da hobea. Argazkia: Satse.\nUdan erizainek oporrak hartzen dituzte eta haien lanpostuak ordezkatzea nekeza egiten zaie, eskaintzen dituzten kontratuak oso kaskarrak eta urriak izaten direlako. Zaharren zaintzaren kalitatean eragina duela dio sindikatuak.\nSatsek dioenez, uda honetan lurraldeko zahar-egoitza handienei ere eragin die lan baldintza kaskarrek. Aspaldiko eta Fundación Miranda dira horietako bi. Sindikatuaren arabera, udan urtean zehar baino %30-%50 erizain gutxiago daude.\nSindikatuak uste du bi arrazoi daudela erizainak baldintza horietan lanean aritzeko, batetik, ardura duten administrazioek langile gutxi kontratatzen dutelako, eta bestetik, lan baldintzak negargarriak direlako.\nSatsek EAEko gobernuari baliabide ekonomiko eta material gehiago izatea lehenestea eskatu dio eta horiek modu eraginkorrean erabiltzea.\nGero eta gizarte zaharragoa\nBi datu eskaini ditu Espainiako Estatuan hedatua dagoen Satse sindikatuak gizartearen zahartzea adierazteko. Espainiako Estatuan batez besteko bizi itxaropena 83 urtekoa da. Europan lehen postuan dago eta munduan Japonia baino ez du aurretik. Satseren ustez, halako bizi itxaropena izan arren administrazioek zaintza beharrei ez diete erantzuten. Bigarren datua: 2050ean Espainiako Estatuko populazioaren %40k 65 urte baino gehiago izango ditu. %15ak 80 urte baino gehiago izango ditu.\nKanal hauetan artxibatua: Satse | Zaharren egoitzak\nSatse kanaletik interesatuko zaizu...


Energia Astea egingo da Berastegin . diariovasco.com\n'Energia Astea' egingo da Berastegin\nAzken urtean Tolosaldeko Udalek eskualdeko energia plana diseinatu dute. Planaren helburua, Tolosaldeako herriek energia eraginkortasunean sakondu eta energia berriztagarrietan oinarritutako eredu baterako trantsizioa bideratzea da. Testuinguru honetan eta energiaren inguruan herritarrak informatu eta sentsibilizatzeko helburuarekin, Berastegin energiaren astea ospatuko da urtarrilaren 10etik 13ra.\nHorrela, urtarrilaren 10ean, asteartean 18:00etan udaletxean, energia elektrikoa kontratatzerakoan nola aurreztu argituko dute tailer honetan, eta bide batez, norberak ematen duen argindarraren faktura aintzat hartuta, aurrezteko aholkuak emango ditu teknikariak.\nUrtarrilaren 12an, ostegunean, 18:00etan, etxean energia aurrezteko, etxetresna elektrikoen erabileran eta berogailuan energia aurrezteko aholkuak emango dira hitzaldi-tailer honetan.\nOstiralean, hilaren 13an, 17:00etan hasita, Energia Azoka burutuko da. Energia sortzeko (ur beroa, berokuntza, elektrizitatea) teknologia berriztagarrien erakusketa eta etxean energia aurrezteko teknologia eraginkorren erakusketa izango da, bertan teknologia hauek bertatik bertara ikusi eta arloko adituen aholku eta gomendioak jaso ahal izango dira.


Argitaratua: 2017-05-31 11:01\n36ko Gerra osteko gosetean kaletarrak baserrietara joaten ziren garia ebakitzera, tripa-alde lanera. Idotorbe auzoko Egigurentxiki baserriko Josefa Gabilondo Agirregomezkortaren testigantzak jasota dituzte ahotsak.eus-en.\nArgitaratua: 2016-12-22 19:13\nUrtero legez, Gabonetako Loteria izan da gaurko egunez elkarrizketarako gai nagusia ia bazter guztietan. Dirua edukitzeak, baina, diru asko izan arren ere, ez du zoriontasuna ziurtatzen. Bada zorioenez, dirua ez den beste gauza batzuetan bizipoza bilatzen duenik, eta horixe da "loteriarik" onena. Luis Mari Iriondo Garate (Elgoibar, 1931) elgoibartarraren kasuan, ordenagailua izan da loteriarik handiena.


Asteartea, 02 Maiatza 2017 13:56\n- Otsailaren 2an ibiakoitza :\nKABARETE GAUA - Plaza Xoko - BAI Ikastola\n- Otsailaren 16an ibiakoitza :\nURDOZEko Bestak Manexenean : 12:00 Bazkari herrikoia BAGA BIGA alaiturik\n20:00 Zikiroa ogitartean BAGA BIGA alaiturik\n- Otsailaren 17an igandea :\nURDOEZKO Bestak Manexenean : Herritarren Bazkaria\nAsteartea, 02 Maiatza 2017 13:47\nUrtarrilaren 26an, ibiakoitzalekin\n20:30 tan Loto Donostei Plaza Xokon\nAsteartea, 28 Apirila 2015 00:00\nHerriko kontseiluaren 2015/04/10eko bilkura\nOsteguna, 16 Apirila 2015 00:00\nHerriko kontseiluaren 2015/03/25eko bilkura\nAzteazkena, 04 Martxoa 2015 00:00\nHerriko kontseiluaren 2015/02/20ko bilkura\nAsteartea, 03 Martxoa 2015 00:00\n2007ko agorrilaren 03ko dekretuaren ondorioz, arrotz logelak nahi ala ez Herriko Etxean deklaratu behar dira. Deklarazio horrek zehaztu behar ditu deklaratzailearen nortasuna, egoiliarraren bizilekua, arrandan eman ganbaren kopurua, hartzen ahal diren pertsonen gehienezko kopurua bai eta alokatzeko pentsatuak diren denboraldiak.\nDeklaratzeko inprimakia telekarga ezazu. Eskuratze agiria igorria izanen zauzu deklarazioa eskuratu orduko.\nTurismoko apartamentu mublatuak\n2009ko uztailaren 22ko legearen 24. artikuluan, turismoko kodean sartzen den L 324-1-1 artikulua bada. Artikulu horrek dio turismoko apartamentu mublatuak nahi ala ez Herriko Etxean deklaratu behar direla. Hemendik goiti, turismoko apartamentu mublatu baten jabe den pertsona orok lehenagotik apartamentu mublatu hori den lekuko Herriko Etxean deklaratu behar du.\n- Lurralde elkargoen kode orokorra\n- Deliberamenduak - Tarifak\n2011-2012ko tarifak telekarga itzazu\n2013-2014ko tarifak telekarga itzazu\n2015-2016ko tarifak telekarga itzazu\n- Ordainketen egoera-orria\nOrdainketen taula telekarga ezazu\nPublié dans Turismoa\nPublié dans Bertze elkarteak


"PNV-PSOEri erantzuna (2)" - - Goiena.eus\n"PNV-PSOEri erantzuna (2)"\nIker Izagirre 2012-12-03 01:00\n... eta errauskailuez esan zituztenei erantzun nahi die Debagoiena Zero Zabor-ek. Beste puntu batzuekin ere konforme ez egon arren, erantzuna lau punturi buruz egitea erabaki dugu. Hau haietako bat da:\nErrauskailuari esker 60.000 familiarentzat argindarra lortuko duzuela diozue… Baina ez duzue esaten argindar hori bi aldiz ordaindu beharko genukeela: alde batetik, zabor tasan, eta bestetik, argindarraren fakturan.\nErrauskailuei dagokienez, Europa bitan banatzen da: iparraldea (lurralde hotza) eta hegoaldea (lurralde beroa). Europa iparraldeko errauskailurik ez dugu defendatuko, baina esan behar da haiek errauskailuetan zaborra erretzean lortzen den "energia termikoa" (beroa) aprobetxatzen dutela hiriburuko etxebizitzetara beroa, instalazio sareen bidez, zabalduz. Europa hegoaldean, zaborra erre ondoren lortzen den beroaren energiarekin argindarra sortzen dute. Beroa elektrizitate bihurtzen dute, horrek dakarren energia galera guztiarekin.\nBestetik, kontuan hartu behar da errauskailuek erregai fosil asko behar dutela errekuntza burutzeko (gasa, batez ere). Hau da, errauskailuek ez dute zaborra bakarrik erretzen, baizik eta baita erregai fosilak ere. Zentral termikoek erregai fosilak erretzen dituzte argindarra lortzeko. Errauskailuek erregai fosilak eta zaborra, biak erretzen dituzte. Eta zaborrari dagokionez, plastikoa da erregai onena, azken finean petrolioa baita. Horregatik, errauskailuaren defendatzaileoi ez zaizue komeni hondakinak ondo bereizita biltzea. Baina plastiko eta guzti ere, esan beharra dago errauskailuek efizientzia energetiko oso murritza dutela. Eta arrazoia ulertzea erraza da: zabor poltsaren erdia inguru hondakin organikoek osatzen dute. Eta hondakin organikoak oso errekin txarrak dira, ur asko dutelako. Horregatik, energia asko xahutu behar izaten da zaborrean dauden hondakin organikoek duten ur hori bio-lehortze instalazioetan sikatzeko.\nHorretaz gain, kontuan izan behar dugu errauskailuetan berriz produkzio-zikloan sartu ditzakegun baliabide materialak (energia) desagerrarazten ditugula (edo hobeto esanda eskoria, ke eta errauts toxiko bihurrarazten ditugula). Eta ondorioz, produktu horiek berriz sortzeko egundoko energia pila xahutu behar da: lehengaiak ingurumenetik erauzi, garraiatu, transformatu, paketetan bildu, merkaturatu… Produktua berriz ekoizteko prozesuan, zaborra errauskailuan erreta lortzen den elektrizitatea baino askoz energia gehiago xahutzen da. Eta birziklapenarekin, errausketarekin baino askoz energia gehiago berreskuratzen da.\nErrauskailuei buruz goraipatzen den elektrizitate produkzioaren propaganda egin, eta lortzen den megawatt kopurua adieraztea tranpa egitea da, beste guztia mahai gainean jartzen ez bada.\nAittor Aranzabal, Iker Izagirre, Iulen Romaratezabala, Anjel Lera eta Tomas Agote


Admin – 2 orrialdea – Arberoa\nMai.12 2020 Non classé\nIkastolara itzuli gira ! Zer poza eta plazerra haur eta helduentzat, luze zen elgar ikusi gabe, elgarrekin ikasi gabe !!! " 3 traba bainan 1000 aukera " hau da gure lema elgarrengandik metro batera egon eskuak usu garbitu materiala ez partekatu Zer hori bakarrik?? Irudimena erabili eta joko berriak,...\nMar.23 2020 IKASTOLAN\nGarai batentzat etxen egoitera behartuak gara. Beraz etxetik segi dezagun ikasten, pentsatzen, jostatzen eta gozatzen!!! Hemen dituzue irakasleek prestatu lanak, garai hau balia dezazuen berrikuspenen egiteko. Bestalde oroit, webgune huntan haurren xokoan aurkituko dituzuela errezetak, Pabloren marrazkiak, kantuak,... baita burasoen xokoan ainitz ideia etxen elgarrekin artzeko! Eta huna dokumento bat...\nMar.12 2020 IKASTOLAN\nBIDAIAK Bidaiatzen hasi orduko gelditu behar izan dugu! Etxetik segitzen dugu gure bidaien kondatzen, eta laster hemen irakurgarri izanen dituzue!! Beraz pazientzia pixka bat...\nSORGINAK Ihauteriak hurbiltzen ari zaizkigu eta aurten, sorginen munduaren ezagutzea hautatu dugu. ARTEA Haundienekin, hiru tailerretan lan egin dugu. Modelo bat segituz, pausoz pauso, sorgina marraztu dugu. Grafismo ariketa bat egin dugu. Sorginen eskulana aitzinatu dugu. MATEMATIKAK Matematikak landu ditugu hiru tailerretan. Sorginaren salda : Bakoitzak Manapen bat egin...\nUrt.9 2020 IKASTOLAN\nFINLANDIA Urte hastapen huntan, Finlandiara bidaiatuko dugu! ARTEA Adarrak bildu eta xuriz tindatu ditugu. Gure eskulana bukatu dugu eta etxera eraman, zonbait hontzekin apaindu ondoan. Bestalde, Finlandiako oihanetako abereak margotu ditugu, berantago eginen dugu kolaketa batentzat. KIROLA Epe huntan orientazioa eta talde jokoak landuko ditugu. Beroketaren ondotik , ibilbide...\nFAMILIA ETA MAITASUNA\nAbe.2 2019 IKASTOLAN\nFAMILIA ETA MAITASUNA Eguberri gaian murgilduko gira familia eta maitasuna aipatuz. ARTEA Azken urtekoekin, eguberriko apaingarri bat hasi dugu. Lehenik izaia ala izarra marraztu eta xilatu dugu. Ingurua tindatuz apaindu dugu. Bestalde, marguketa bat hasi dugu; tinduarekin fondoa eta margoekin izarrak apainduz. ELKARBIZITZA Gure proiektuarekin bat egiteko, gure familiako...\nAza.7 2019 IKASTOLAN\nSAGUTXO MARGOTXO Hiru astez, Margotxo lagun, helburu berdinak landuko ditugu. Artea izanki liburu hunen hari gorria, proiektu bukaera artistikoa hitz emaiten dizuegu...! ARTEA Nor gorde ote da gure kartaren barnean ? MATEMATIKA 1 urtekoekin formen lanketan ari izan gira. 3. urtekoekin, manipulatuz, kenketa pausatuetan. HIZKUNTZA 1 urtekoekin,...\n3 astez euskal mitologia landuko dugu : Tartalo, Mari, Basajaun, Laminak... ezagutuko ditugu. Gure ikastolan agertuko dira ere behar bada.\nMaskak ezarri behar ditugu eta protokoloaren inguruan hitz egin dugu talde ttipika, ondotik talde haundian partekatu dugu eta afitxak egin ditugu. Bakoitza nola senditzen den eta zer pentsatzen duen erran du.\n"Erreka Mari" ipuina landu dugu. Euskal Herriko azken lamia izan zela ikasi dugu. Txontxongilo batzuk ere egin ditugu, "Erreka Mari" eta "Martin artzaina".\nKlikatu hemen, ipuina entzuteko!\nBasajauna liburua lantzen dugu.\nAsteko egunak ikasten ditugu kantatzean!\nHemen klikatu !\nEgunen ondotik, hilabeteak eta urtaroak landuko ditugu, kantu batekin hasi gira :\nBasajauna liburua ez baitugu kolpez dena irakurtzen, eskulanetan orri markak egin ditugu gure izenekin. Proiektua bukatu eta etxera ekartzen eta erabiltzen ahalko ditugu.\nDenbora pasatzen lantzen segitu dugu, gure familien 3 belaunaldiekin arbolak egin ditugu.\nBasajauna ipuinaren kondatzen trebatzen gira, ostiralean ttipieri kondatuko dugu !\nMitologiaren proiektua bukatu dugu ttipieri Basajauna ipuina kondatuz liburuarekin eta txontxongiloekin. Ondotik haiek Erreka Mari kondatu digute.\n2, 3, 4 eta 5. urteak\nJuan Kruz Igerabidek mamutxak ipuinak idatzi ditu, mitologiako pertsonaiak gaurko egoeretan biziaraziz...\nIpuin horiek irakurriko ditugu, bakoitzak gure erritmoan.\nSoginen katu beltzak, Ortziren pizzeria, eta beste hainbat ixtorio misterio!\nIpuin horien ulertzeko hiztegia landuko dugu eta idazleak erabiltzen dituen hitz batzuk gure euskalkian nola erran genezazkeen ikusiko dugu...\nBerantxago kondatuko dizuegu!\nMitologiako pertsonai nagusiez aurkezpen afitxa batzuk egin ditugu, begira ezazue!


EHGAM-DOK EUSKARAZ: > Berria: Ikuskizunak > MIRANDE KABARETA, APARRAK ESTALITAKO ZIZTADAK\n> Berria: Ikuskizunak > MIRANDE KABARETA, APARRAK ESTALITAKO ZIZTADAK\nAparrak estalitako ziztadak\nEdorta Jimenezen 'Mirande kabareta' obra Korrika Kulturalaren barruan estreinatuko dute, gaur, Bilboko Balcon de la Lola aretoan. Ane Zabalak eta Galder Perezek taularatuko dute, Txuma Murugarren eta Rafa Acebesekin\nBerria, 2009-02-26 # Irune Berro • Bilbo\nHonako hau idatzi zion Andima Ibiñagabeitiak Jon Miranderi, 1951ko azaroan igorritako gutun batean: «Dirua izango banu, eta Donostian edo Bilbon biziko banintz, euskal kabareta irekiko nuke, orkestra txiki batekin, edonolako eta edonongo eresiak euskaraz emateko». Gertaera hura deigarria begitandu zitzaion Edorta Jimenez idazleari. Lantzeko interesgarria, zabaltzeko egokia. Eta halaxe ekin zion Mirande kabareta obra idazteari, jazoera hura gogoan hartuta, eta ikuskizun lotsagabe eta zirikatzailea sortzea helburu jarrita. Ibiñagabeitiak Miranderi aitortutako ametsa bete du Jimenezek, eta Korrika Kulturalaren barruan estreinatuko du gaur, Bilboko Balcon de la Lola pubean (20:00).\nAne Zabala eta Galder Perez aktoreek eta Txuma Murugarren eta Rafa Acebes musikariek taularatuko dute Jimenezek sortutako obra. Idazleak ikuskizunean parte hartuko du, halaber. Miranderen ahotsa izango da. Oihal baten atzetik mintzatuko da, Miranderen beraren itzala iradokiz.\nObrak «kabaret politiko sozialaren» ezaugarriak izango ditu. Halaxe azaldu du Jimenezek. «XX. mendean, kale antzerkia zen kabareta. Egunerokoaren harira, sexua eta ziriak nahasten zituzten kabaretean, eta politikari astindu itzela ematen zioten».\nJimenezek idatzi duen testuak, horrenbestez, osagai horiek ditu: umorea eta kritika garratza. «Politikoki zuzena ez izaten saiatu naiz. Eta aktoreei gauza bakarra eskatu diet: prozesu horretan nirekin batera aritzeko». Ikuskizunean zuzendaririk ez baitago. «Denon artean osatu dugu obra, denok izan gara gidari», azaldu du Jimenezek. «Eta kabaretaren espiritua ahalik eta ondoen aurkezte aldera, ahalik eta lotsagabeen jarduten saiatu gara», nabarmendu du idazleak.\nXX. mendeko kabaretetan bezala, Mirande kabareta lanean, musikak garrantzi handia du. Eta arlo horretako lana egiteko, Txuma Murugarrenengana jo du Jimenezek, «bera delako euskal musikaren munduan lan horretarako soslairik egokiena duen musikaria; bere ahotsa, bere presentzia... zuzenean aritzean erakusten dituen indarra eta nortasunak balio handia dute kabaretean». Pianoan, berriz, Rafa Acebes ariko da, «Murugarrenekin batera jo ohi duen pianista aparta». Miranderen olerkiak musikatu dituzte bien artean. Horretaz gain, kabaretean ohikoak diren piezak joko dituzte Murugarrenek eta Acebesek.\nAbestiek lotuko dituzte eszenak. Musika izango da obra gidatuko duen haria. Miranderen ahotsa gaurko egunetara ekartzeko aitzakia. «Iraganetik mintzatuko da Mirande, baina gaur egungo kontuez ere hitz egingo du».\nMirande pertsonaia ez dela politikoki zuzena izango azpimarratu du Jimenezek. «Inor baino ez-zuzenagoa izango da». «Bizirik zegoela esaten zuena esango du Mirandek: adibidez, bera ez zela faxista, nazia baizik».\nBesterik ere esango du Mirandek, Jimenezen ahotsaren bidez: «Gehiago dira gure herrian euskara hitz egiteari uzten diotenak, euskara ikasteari ekiten diotenak baino». Mirandek euskara ikasteko ahalegina egin zuen; haren arrebak, ostera, ahazteko ahalegin sutsuak egin zituela dio Jimenezek, «frantsesez euskaraz baino hobeto jakin nahi zuelako». «Gaur egun ere gertatzen da Euskal Herrian: gehienek ahalegina egiten dute gaztelaniaz ondo mintzatzearren, pretérito pluscuanperfecto eta guzti. Eta euskara hobetzeko ez dute ahaleginik egiten. Areago: batzuek hitz egiteari uzten diote», salatu du idazleak.\nAlabaina, obran Miranderi buruzko tesirik ez dutela egin ohartarazi du. «Ezta haren biografia kontatu ere». Idazlearen pentsabidea hainbat gairen inguruan jendea zirikatzeko aitzakiatzat hartu dute. «Ikus-entzuleei zer pentsatua emateko».\nDenbora luzean, Jimenezek buruan jirabiran izan dituen gaien inguruan arituko dira aktoreak eta musikariak. «Zuzentasun politikoaz denbora daramat pentsatzen; zer den politikoki zuzena eta zer ez, eta batez ere, zergatik. Adibidez, zer da politikoki zuzena homosexualitatearen aldetik? Ezkontzea? Zeren gay jendea ere ezkondu egiten da gaur egun. Eta... lagunok! Hain da garrantzitsua ezkontzea?», bota du airera galdera Jimenezek.\nObra lagun giroan ondu dutela azaldu du. Eta, dioenez, «funtsezkoa izan da lana aurrera ateratzeko». «Testua beldurrez aurkeztu nien, nola hartuko zuten ez nekien, baina primeran joan da dena, aktoreen lana, musikariena...». Azken emaitzarekin «oso pozik» dago idazlea. Baina obrari buruz hitzak neurtuz mintzatu da, antzezlaneko pasarte ugari beretzat gordez. Hainbat zati ez ditu aurreratu nahi. Haatik, «ezuste atseginez beteriko ikuskizuna» eratu dutela adierazi du idazleak.\nUmoreak tarte handia du obran, kabaretean xanpainak bezala. «Baina burbuilak desegitean, gogoeta azaleratuko da, eta zapore mingotsa utziko du. Gogoeta eragilea da kabareta, tresna ideologikoa», uste du Jimenezek.\n«Gaztelaniazko kolperik gabeko» obra dela nabarmendu dute\nMirande kabareta obra idazteko, euskara ez den beste hizkuntza bat ez duela erabili adierazi du Edorta Jimenez idazleak. «Euskarazko umorea egitean, tradizionalki azken kolpea gaztelaniaz izaten da», idazlearen arabera. «Ez daukagu umore autoerreferentzialik. Hau da, bere buruari begiratuz ateraldiak sortzen dituen umorerik ez dugu Euskal Herrian». Mirande kabareta lanean, berriz, gaztelaniara jotzen duen umore mota horri uko egin diola azaldu du; «tantaka homeopatikoa izan daiteke, baina dosi handian itogarria da». Harago doa Jimenez. Idazlearen iritziz, «euskarazko umore testuen azken buztankada gaztelaniaz izatea negargarria da».\ngaiak: Berria, Bilbo, Bizkaia, Ikuskizunak


Zarata-mugak aise gainditzen dira Zapatari, Aiztogile eta Mateo Moraza kaleetan - Gasteiz - Alea.eus\nZarata-mugak aise gainditzen dira Zapatari, Aiztogile eta Mateo Moraza kaleetan\nErredakzioa 2018-10-10 12:04\nBesteak beste, Gasteizko Alde Zaharra auzoan egin dute neurketa.\nGaueko aisialdiak sortutako zarataren mapa landu du Gasteizko Udalak.\nZapatari eta Aiztogile kaleko zenbait zatitan udal araudian finkatutako zarata-mugak aise gainditzen dira; izan ere, Udalak egin duen azterketaren arabera, hamabost dezibelio gehiago jasan behar izaten dituzte asteburu eta jai-bezperetako gauetan kale hauetako bizilagunek. Mateo Benigno Moraza kalean, berriz, finkatutako horiek baino hamar dezibelio gehiago. Pintore kalean eta Foru kalean maila horiek baino bost dezibelio gehiago.\nGaueko aisialdiak Erdi Aroko hirigunean sortutako zarataren mapa argitaratu berri du Gasteizko Udalak, azken hilabeteetan landua. Dokumentu horren arabera, 582 lagunek jasaten dituzte egungo araudian finkatutako kalitate akustikoaren helburuetatik gorako zarata-mailak.\nHamabi lekutan egin ditu neurketak Udalak, bi alditan: behin, egoera arrunt batean –joan den urteko azaroan–, eta beste behin egoera berezi batean –abenduaren bukaeran–, Eguberrietan. Soinu-neurgailuak jarri ziren, eta 10-15 minutuan behin neurtu zen zarata, zazpi egunez, gau eta egun. Iraupen laburreko neurketarik ere egin zen, 2018ko maiatzean, landa-lana egin bitartean identifikatutako zarata-iturrietan. Eraikuntzen fatxadetan –okerreneko solairuan– iristen diren zarata-mailak erakusten ditu mapak.\nZaratak eragin handia du herritarren osasunean eta bizitzan. Horregatik ari da lantzen Udala Gaueko Aisialdi Arduratsurako Ekintza-Plana. Hainbat ekimen definituko dira bertan, Erdi Aroko hirigunean bizi diren eta lan egiten dutenei eragiten dien problematikari –zarata, zikinkeria, segurtasuna...– aurre egiteko. Ekintza Plana urte bukaerarako diseinatuta egotea da helburua.\nInteresa duten bizilagun guztiek parte har dezakete plana garatzeko lanean, eta, bereziki Erdi Aroko hiriguneko biztanleek.


11,1 milioi euroko mozkin garbiak lortu zituen iaz Tubacexek - Aiaraldea.eus\n11,1 milioi euroko mozkin garbiak lortu zituen iaz Tubacexek\nJulen Solaun Martinez 2020-03-12 06:00 Ekonomia Aiaraldea Aiaraldea: Araba\nKrisiaren aurretiko mailatik "urrun" daude oraindik Tubacexen, zuzendaritzaren hitzetan. / Aiaraldea.eus | Ikusi handiago | Argazki originala\n2018an baino %35,9 gutxiago irabazi zuen multinazionalak. Dena den, enpresa-taldea pozik azaldu da lortutako emaitzarekin.\nTubacexek 11,1 milioi euroko mozkin garbiak lortu zituen iaz, 2018an baino %35,9 gutxiago. Hala ere, balorazio positiboa egin du enpresa taldeak, eskari kopurua %30 handitu delako. Dena den, krisi ekonomikoa baino lehenagoko mailetatik “urruti” daudela aitortu du zuzendaritzak.\n613,5 milioi euroko salmenta zifra lortu zuen iaz enpresak, aurreko urtean baino %1,4 gutxiago. Emaitza hori merkatuaren hobekuntzari eta NTS taldearen eransketari atxikitu diote. Ebitda emaitza ere 2018an baino %3,5 txikiagoa izan zen 2019an, 67,1 milioi eurokoa, %10,9ko margenarekin. Zorrei dagokienez, 253,6 milioi euroko zor finantzario netoa dutela zehaztu dute enpresa-taldeko buruek. Zor finantzario estrukturala, aldiz, 66,3 milioi eurokoa da soilik.\n2020rako enpresaren berreskurapen ekonomikoarekin jarraitzea espero dute eta amaierako fasean dauden hainbat esleipen eta negoziazio proiektu dituztela adierazi dute. Gainera, Oklahoman egindako fabrika aurtengo bigarren seihilekorako erabat erabilgarri egotea aurreikusi dute. Merkatuaren “hobekuntza graduala” dela eta, aurtengoa tendentzia ekonomiko hazkorreko izatea espero dute.


Hementxe gaude berriz ere!!! Gaurko egunean ez daukagu gure argazkirik, baina ala eta guztiz ere zer egin dugun zuekin komentatzeko gogua daukagu.\nGure taldekide bat Soraluzekoa denez, gaurko egunean bertara joan gara goiza pasatzera. Jende berri pilo bat ezagutu dugu poteoan eta berriz ere bueltatzea espero dugu!!\nPublicado por Aspace Aisialdia en 3:29 No hay comentarios:\nAzkenaldi honetan pixkat liatu ibili gea ekintza desberdinak egiten, horregatik ezin izan dugu ezer gure blogean idatzi.\nGaur Aretxabaletako spa-ra joan ginen egunari buruz hitz egingo dugu. Taldea bitan banatu genuen, batzuk spa-n geunden bitartean….\nBesteak bazkaria eta postre oso goxoa prestatu zuten.\nEgun zoragarria izan zen benetan!! Ea hurrengo baten zuek ere animatzen zareten gurekin horrelako esperientziak bizitzera J J\nPublicado por Aspace Aisialdia en 3:24 No hay comentarios:\nKaixoo berriz ere!!\nHasteko, URTE BERRI ON!! Zelan bukatu ziñuten urtia?? Ondo ezta?? Eta hasi askoz ere hobeto, baietz?\nOporrak jada bukatu dienez, denok rutinara bueltau gara. Tiempo libreko lehenengo zapatuan ekintza desberdinak egin genituen, azokara jun, bueltatxo bat eman, trago batzuk artu eta baita ere, SUKALDATU!!!!\nEta etxe guztietan gertatzen de moduan, denak ez dabe sukaldatzen, beti dago batenbat eskakeau itxen dana jajaja\nPublicado por Aspace Aisialdia en 2:32 No hay comentarios:


Prebentzioa Eremu komunitarioan - Irungo Udala\nAdikzioen prebentzioa\t/\nPrebentzio programak\t/\nBeste aukera batzuk - Gizarte-Zerbitzuak\nInformazioa, balorazioa eta orientazioa\nDesgaitasuna eta mendekotasuna\nFamilia, haurrak eta gazteak\nElkarteak eta jarduerak\nIndarkeria matxistaren biktima den emakumea\nKulturartekotasuna eta immigrazioa\nPlanak eta ebaluazioak\nPlanak eta dokumentazioa\nEremu komunitarioko prebentzio-jarduketen oinarria da garrantzitsua dela pertsonek bere inguruarekin elkarreragitea, eta haien helburua da drogen edo beste substantzia adiktiboen gehiegizko kontsumoa murriztea, horretarako jarduerak eginez instituzioekin, hezitzaileekin, gurasoekin, profesionalekin eta beste gizarte-eragileekin, xedetzat hartuta arazoa identifikatu eta konponbide bateratuak aurkitzea gizartearen onurarako.\nKomunitatea, pertsonen gizarte-ingurunea den aldetik, lehentasuna duen prebentzio-eremua da Irungo Udalarentzako. Horregatik, urteak daramatza prebentzio-jarduketak egiten, komunitatea osatzen duten pertsonen ohitura osasungarriak hobetze aldera, eta jokabide eta jarrera arduratsuak sustatzen, drogen kontsumoari eta adikzioei dagokienez.\nJokabide adiktiboen aurrean herritarrak babesteko faktoreak bultzatzea.\nAdin txikiko eta gazte ahulenak droga kontsumoen eta adikzioa sortu dezaketen beste jokabide batzuen aurrean babesteko faktoreak bultzatzea eta arrisku-faktoreak murriztea, hasteko adina atzeratzeko, adin txikikoen artean kontsumoa murrizteko eta erabilera arazotsuak saihesteko.\nLaguntza sozio-edukatiboa emateko programa, 12 urtetik 16ra bitarteko adingabeentzat. Komunitatearen eremuan garatzen da, banan-banan, taldeka eta komunitate-mailan esku hartuz.\nAdingabekoei zuzendutako jarduera horiek aukera ematen dute honako arau-hausteak egiteagatik jarritako zehapen ekonomikoak barkatzeko.\nPrograma honek informazioa eta aholkularitza eskaintzen die Irungo herritarrei substantziekiko edo substantziarik gabeko adikzioei buruz.\nIrungo joko problematikoari buruzko azterlanaren emaitzen txostena\nIrungo joko problematikoari buruzko azterlanaren programa.


Espazioak - Ikasnova\nBruselan egoitza duen European Schoolnet partzuergoaren Future Classroom Lab ekimenean ideia hartuta jaio dira ikasNOVA ikasgelak\n.European Schoolnet Europako 34 hezkuntza ministeriok eratutako partzuergoa da, eta helburu hau izanda lan egiten du: berrikuntza Europako ikastetxeetako irakaste- eta ikaste-prozesuetara heltzea, eta bai teknologia ikasgeletan sartzea eta ikaskuntzen hobekuntza sustatzea ere.\nPartzuergo horren bidez bultzatzen dituzten proiektu eta ekimen ugarien barnean, “Future Classroom Lab” izenekoa nabarmendu nahi genuke. Gune berritzaile bat da irakasleen trebakuntzarako, eta bai inspiraziorako toki bat ere, hezkuntza-arloko arduradun eta irakasleentzat. Xedea, hain zuzen ere, ondokoa da: ikasgeletako eta ikastetxeetako espazioak antolatzeko beste modu bat ezagutaraztea, teknologia ikaskuntzarako beste tresna bat gisa nola sartu erakustea eta gida bat eskaintzea, ikasgeletan aldaketa metodologiko bat hasteko modu bideratuan.\nHezkuntzako Teknologien eta Informazio Sistemen Zerbitzuak bat egin du ekimen honekin, bi espazio sortuta, bi ikasNOVA ikasgela, European Schoolnet partzuergoaren Future Classroom Lab ekimenaren filosofian ideia hartuta, eta webgune hau abiarazita. Zehazki, webgunearen bidez informazioa eta baliabideak eskainiko dira, hezkuntzaren berrikuntza teknologikoaren gaineko interesa duten irakasle eta ikastetxeei laguntzeko.\n2021-22 ikasturtean deialdi bat argitaratuko da ikastetxeko guneren batean transformazioa egin nahi duten ikastetxeek eskatu ahal izateko. Ikastetxeek beren beharrei erantzuteko espazioak izan ditzaten lan egiten dugu, bai hornidura teknologikoari bai altzariei eta espazioari dagokienez.\nikasNOVA gelak ez dira informatikako gelak, balio anitzeko espazioak dira, zabalak, eta altzari malguak dituzte, ikasgelaren konfigurazio ezberdinak eta teknologia irakasleen eta ikasleen zerbitzura dituztenak.\nikasNOVAn eta haren eraldaketa digitalean parte hartu\nEzagutu eskaintzen dizun guztia\nCharla en Youtube: El pensamiento crítico, ¿se puede enseñar?\nPréstamo de material de Código21


Urtarrilak 2 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Urtarrilak 2 Zodiac Capricorn da - Horoskopoa osoko nortasuna\nUrtarrilaren 2ko zodiako zeinua Capricornio da.\nSinbolo astrologikoa: Ahuntza . Zodiako sinbolo honek abenduaren 22tik urtarrilaren 19ra jaiotakoengan eragina duela uste da, Capricorneko zodiako zeinuaren pean. Iradokitzailea da pertsona horien bultzada, konfiantza eta indarrez beterikoa.\nThe Capricorn konstelazioa mendebaldean Sagittarius eta Ekialdean Aquarius artean dago eta Capricorni delta du izar distiratsuena. 414 gradu koadroko eremuan hedatuta dago eta bere latitude ikusgarriak + 60 ° -90 ° artekoak dira.\nCapricornio izena ahuntzaren latinezko definizioa da, urtarrilaren 2ko zodiako zeinua. Greziarrek Aegokeros deitzen diote gaztelaniarek Capricornio dela.\nKontrako zeinua: Minbizia. Horrek bultzada eta puntualtasuna iradokitzen ditu, baina esan nahi du zeinu horrek eta Capricorniok oposizio alderdia sor dezaketela noizbait, kontrakoek erakartzen dutelako.\nModalitatea: kardinala. Urtarrilaren 2an jaiotakoen kalitate horrek seriotasuna eta ilusioa erakusten ditu eta haien izaera soziatiboaren zentzua ere eskaintzen du.\nAginte Organoa: Saturno . Zeruko gorputz honek autoritatean eta positibotasunean eragiten duela esaten da. Saturnoren glifoa ilargierdi eta gurutze batez osatuta dago. Saturnok indigena horien bizitzan harridura ere iradokitzen du.\nElementua: Lurra . Bizitzarekin bost zentzumenekin lotura dutenen eta askotan beraiekin bakean daudenen bizitza zuzentzen duen elementua da. Lurra elementu gisa urak eta suak modelatzen dute.\nZorioneko eguna: Larunbata . Asteburu honetan Saturnok eraikuntza eta sustapena sinbolizatzen du. Capricornioko jendearen izaera zaindua eta egun honetako fluxu erakargarria islatzen ditu.\nZorioneko zenbakiak: 3, 4, 10, 15, 24.\nInformazio gehiago urtarrilaren 2an Zodiac-en behean ▼\nPiscis lagun gisa: zergatik behar duzu bat\nleo eta sagitarioen bateragarritasuna ohean\nmaiatzaren 4an jaiotako pertsonak\nuranoa hamargarren etxean\nleo neska eta eskorpio gizona\nzer zeinu da uztailaren 12a\nzer seinale da abuztuaren 9a


Interjaik Biarritzen egingo du hurrengo geldialdia. Noticias de Navarra\nInterjaik Biarritzen egingo du hurrengo geldialdia\n2018(e)ko uztailaren 23a, astelehena - 10:48etan eguneratua\nBartzelonaren ostean, Interjaik Biarritzen egingo du hurrengo geldialdia, hantxe jokatuko baita bosgarren jardunaldia. Asteazkenean, uztailaren 25ean, 20.30ean hasita, Agilerako kirol gunean dagoen Biarritz Jai Alai pilotalekuan jokatuko da.\nLehen partidan, Goixerri eta Andonegi, Bailoren eta Manciren aurka neurtuko dira. Lehen bikoteak bi partida jokatu eta biak irabazi ditu orain arte. Hirugarren honetan ere garaipena lortuko balu, lehen postu horretan amaitzeko itxaropenei eutsi egingo die. Galduta pauso bat atzera emango du. Bailok eta Mancik badakite lehen postu hori ia ezinezkoa dutela, baina hauek ere irabazi egin behar dute aurreneko postu horietan sartzeko.\nBigarren partidan, Iturrino eta Suso, Etcheberryren eta Zugaitzen aurka lehiatuko dira. Orain arte, bi bikoteek jokatutako partida guztiak galduta daude. Finalerdietan izateko itxaropen apurren bat izan nahi badute, hemen ezin dute hutsik egin.\nSarrera 10 eurokoa izango da, baina Xisterako bazkideek ez dute ordaindu beharrik izango.


Eibarren Euskaraz Bizi Nahi Dut azoka egingo da zapatuan 11.00etatik aurrera - etakitto.eus\nEibarren Euskaraz Bizi Nahi Dut azoka egingo da zapatuan 11.00etatik aurrera\nETA KITTO 2013, Ira 20\nBihar goizekoa “bando modukoaren irakurketarekin hasiko da”, antolatzaileek diotenez. Eibarren Euskaraz Bizi Nahi Dut izeneko dokumentua Leire Narbaiza …eta kitto!ko bazkideak eta Elena Stodulka euskaltegiko ikasleak irakurriko dute eta, behin agerraldiko hori irakurrita, elkarteetako eta bildutako jendearekin argazkia aterako da Untzagako eskilaretan.\nJarraian bertaratutakoen sinaketa ekitaldia egingo da eta horrek paso emango dio 14.00ak arte iraungo duen azokari. Hor Eibarren euskera ikasi, erabili eta aberasteko aukera eta baliabideak eskaintzen dituzten elkarte eta erakundeek hartuko dute parte, besteak beste bakoitzak bere lanaren berri emateko: Udal Euskaltegia, AEK, …eta kitto! Euskara Elkartea, Arrate Kultur Elkartea, Hankamotxak bertso eskola, Udala, Euskal Herrian Euskaraz, Kontseilua, UEU, Badihardugu, Ahotsak.com, Astixa, Zeramika Eskola, Dibujo Eskola, Juan Bautista Gisasola Musika Eskola, Armagintzaren\nMuseoa, Kezka Dantza Taldea, Klub Deportiboko Kultura Batzordea, Juan San Martin Liburutegia, Ego Ibarra batzordea eta Eibarko Kantuzaleak izango dira parte hartzen.\nAzoka 11.00etan zabaldu baino lehen, ordu laurden lehenago-edo, elkarte eta erakundeetako ordezkariei zein herritarrei Untzagako harmailetara gerturatzeko eskatu diete antolatzaileek, talde argazkia ateratzeko asmoa dagoelako. Azokaren inguruan, bestalde, jarduera osagarriak egingo dira goiz guztian zehar: bertso-jokoa, lehiaketa eta musikarekin batera, umeentzako tailerrak eta jolasak izango dira, gazte eta helduendako mintzodromoak funtzionatuko du 12.00etatik 13.00a arte, eta baita Kalamuako Parlamentuak 13.00etik 14.00ak arte. Azokara joaten direnek hainbat sari (Coliseoko ikuskizunetarako sarrerak tartean) irabazteko aukera izango dute orduero, 12.00etan, 13.00an eta 14.00-etan egingo diren zozketetan; horretarako, stand-etan izena eta telefonoa emateko aukera egongo da. Aipatutako guzti horrekin batera, Indianokua gaztelekuak ate irekien jardunaldia egingo du gure herriko euskaltegietan kurtso berrirako izena emateko aukera ere egongo da. Ez galdu, beraz, orain da sasoia-eta.\n« Errezeta elektronikoa bihar ipiniko da martxan Eibarren Goiz osoan egongo da martxan Eibarren Euskaraz Bizi Nahi Dut azoka Untzagan »


Teleko Gaua: segurtasunaren garrantzia Sarean eta Saretik kanpo - SPRI\nTeleko Gaua: segurtasunaren garrantzia Sarean eta Saretik kanpo\nEkainaren 12an egin zen IKTei buruzko bi urtean behingo topaketa hori\n“Segurtasunaren babesak badu alderdi tekniko bat, baina baita ere oso garrantzitsua den alderdi sozial bat, eta eragina du ez bakarrik mundu fisikoan, baita ere birtualean, dagoeneko ez baitago mugarik elkarren artean” azaldu zuen Teleko Gauean Álvaro Ubierna Alonsok, Euskal Herriko Telekomunikazio Ingeniaritzaren Elkarteko presidenteak. Elkarte horrek eta Euskal Herriko Telekomunikazio Ingeniarien Elkargoak elkarrekin antolatzen dute Teleko Gaua, helburutzat harturik IKTen inguruko joerak eta ezagutzak partekatzea gizartera irekirik dagoen ikuspegi batetik.\nSegurtasuna sareetan, hirietan eta Zibersegurtasuna izan da Teleko Gauaren aurtengo leloa. Lehen hitzaldi blokean Interneteko segurtasuna landu zen hiritarren ikuspegitik abiatuta. Bloke horretan parte hartu zuten, besteak beste, Pedro García Aguado coach mediatikoak, Hermano Mayor eta Cazadores de trolls telebista saioengatik ezaguna denak; eta Enrique Serrano ingeniari informatikoak, Mundo Hacker enpresaren sortzaileak. Biak daude irabazi asmorik gabeko Stop Haters elkartean, zeina urte honen hasieran sortu baitzen ziberjazarpenari aurre egiteko.\nSegurtasuna sarean eta kalean\nJazarpen eta ziberdelitu kasuekin izandako esperientzian oinarriturik, Pedro Garcíak hainbat adibide jarri zituen, esaterako, “arazoa ez dago Interneten edo sare sozialetan, baizik eta ematen diegun erabilpenean”. Bestalde, Enrique Serranok modu praktikoan erakutsi zuen nola sar daitekeen hacker bat gure ordenagailuan soilik nabigatzailearen luzapen bat erabiliz. “Hesi teknologikoek ez dute askorik balio, ez bagara jabetzen zertan ari garen gure sakelakoarekin edo ordenagailuarekin” esan zuen.\nHiriari buruzko ardatzean Laura Vozmedianok parte hartu zuen, UPV/EHUko Psikologia eta Kriminologiako irakasleak eta Crim-Ap taldeko ikerlariak. Hizlariak azaldu zuen hiriko segurtasunak lotura estua duela hirigintzarekin: “hiriaren diseinuek beldur sentsazioa sor dezakete ezer gertatu gabe ere; ongi aztertu behar da nola diseinatzen den hiria, delituetarako biderik ez emateko edo inseguritate sentsaziorik ez eragiteko. Bigarren hitzaldia Tomás del Hierrok eman zuen, Bilboko Udaleko Segurtasun zinegotziak. Bere mintzaldian hizpide hartu zuen Udaltzaingoan egiten ari direna, zeinak helburutzat hartu baitu datuak erabiltzen hastea prebentzio lana egiteko.\nTeleko Gauaren azken zatia zibersegurtasunari buruzkoa izan zen. Asier Martínez Retenagak, Basque Cybersecurity Centre-ko CSIRT Services-eko arduradunak, zentro berriaren helburuak eta erronkak aurkeztu zituen. Zentro hori sortu da “erantzuna emateko Eusko Jaurlaritzak enpresetako, euskal ekosistema industrialeko eta oro har gizarteko zibersegurtasunarekin hartu duen konpromisoari”. CSIRT Services-eko buruak Basque Cybersecurity Centre-ren zeregina azaldu zuen: enpresei laguntzea eta jarduera ekonomikoa dinamizatzea hainbat zerbitzu eskainiz, besteak beste, aholkularitza, alertak, ahultasunen kudeaketa eta mehatxuak trukatzea nazioarteko beste CSIRT batzuekin.\nBasque Cybersecurity Centre-n kontzientziazio lana ere egiten da, profesionalentzako gaikuntza prozesuak eta gizarte osoarentzako hitzaldi irekiak eskainiz. Bestalde, enpresei ematen zaien laguntzari dagokionez, Asier Martínezek bi proiektu azpimarratu zituen, Basque Cybersecurity Centre-k berriki bultzatu dituenak: zibersegurtasun industrialerako laguntza programa, SPRI Taldeak sustatua eta 600.000 euroko zuzkidura duena, eta Basque Digital Innovation Hub proiektua.\nZibersegurtasunari buruzko jardunaldiari buru emateko, Sermicro, Cisco, Nextel eta Fortinet enpresek garatutako konponbide teknologikoak aurkeztu ziren.


Europako hauteskundeak 2014 | Isabel Garcia Tejerina, Laguardian\nTejerinak PP 'ez zigortzea' eskatu die herritarrei\nNekazaritza ministroaren esanetan, PPri "sakrifizioak eskatzea egokitu zaio", baina "Espainiak aurrera egitea lortuko duen bakarra" da.\nIsabel Garcia Tejerina, PPk Laguardian egindako ekitaldian. EiTB\nIsabel Garcia Tejerina Espainiako Gobernuaren Nekazaritza, Elikagai eta Ingurumen ministroaren esanetan, PP da Europan Espainiaren alde "batailak" egiten dituen alderdi bakarra, "eta ia beti irabazten ditu".\nGarcia Tejerina Laguardian (Araba) izan da igande honetan, Arantza Quiroga EAEko PPko presidentearekin, Carlos Iturgaiz hautagaiarekin eta Alfonso Alonso PPko bozeramailearekin batera, Europako hauteskundeetako kanpainaren baitan.\nEkitaldian, albiste positiboak izateko "sakrifizioak" eskatu beharra dagoela esan du ministroak, eta, horrenbestez, "PP ez zigortzeko" deia egin die herritarrei, "sakrifizioak eskatzea egokitu zaion alderdia" delako. "Are gehiago, PP babestu egin beharra dago, Espainiak aurrera egitea lortuko duen eta herritarren eskubideak defendatuko dituen bakarra delako", erantsi du.\nBestalde, Arantza Quirogak EAJren aurka egin du, eta euskal izaera "monopolizatzea" eta Euskadi "eurena dela pentsatzea" egotzi dio.\nHorren ildotik, jeltzaleek Europan ez dutela "erabakitzeko ahalmenik" adierazi du. "Baina PPk, ordea, bai", esan du.


2015/10/10 Mugitu Gordexolaren alde, mugitu zure osasunaren alde\nGordexolak, ongizate eredua, parke osasuntsuak bisitatzen ditu aktibitate fisikoa bultzatzeko, 55 urte baino gehiago duten biztanleen artean bereziki. Proiektua auzokideen egoera fisikoa hobetzeko helburuarekin hasi da, parke biosasuntsuak erabiltzen dituzten bitartean, urteko edozein urtaroan gozatzen.\n2015/10/07 Rementeriak Gernika batailioiko gudariak eta senitartekoak hartu ditu\nAna Otadui Batzar Nagusietako presidenteak eta Unai Rementeria Bizkaiko Ahaldun Nagusiak Gernika Batailoiko gudariak eta senitartekoak hartu ditue gaur arratsaldean Gernikako Batzarretxean. Otaduik gogoratu dauenez, gaurkoa moduko egun batean, –1936ko urriaren 7an– Jose Antonio Agirre Euskadiko lehenengo lehendakariak, karguaren Zin-Egitea egin eban, erakundeetako ordezkariak Gernika Batailoiko gudariakaz eta senitartekoakaz alkartu diran leku berean.\n2015/10/01 Bilboko Udalak bat egin du adinekoen nazioarteko egunaren ospakizunarekin\nUdalak adineko pertsonaren figurari esker ona erakusteko saria eratu du, B+60 izenekoa. Iñigo Pombo Gizarte Politiken zinegotzi koordinatzaileak hartu du parte eta “B+60 Bilbo, Adinekoekin Hiri Adiskidetsua” lehen planaren ebaluazioaren emaitzak aurkeztu dira; aldi berean, bigarren planaren ildo nagusiak aurreratu dira.\n2015/10/01 Adinekoen Nazioarteko Eguna Bizkaian\nEkitaldian, Rementeriaren ondoan izan dira Gizarte Ekintza Saileko diputatu Isabel Sánchez Robles eta Hartu-Emanak, Nagusilan, Secot eta Nagusiak adinekoen elkarteetako dozena bat ordezkari. Ahaldun nagusiak manifestu instituzional bat irakurri du egun honen ospakizuna dela-eta, elkarteek Bizkaiko Adinekoen Kontseiluaren izenean adierazpen bat irakurri eta gero.\n2015/09/30 Urriaren 1a. Adineko pertsonen nazioarteko eguna\nNBEren eginkizuna 2015. urterako: «Iraunkortasuna eta hiri-inguruneetan adineko pertsonen gizarteratzea lortzea».\n2015/09/28 Zahartze aktiborako Euskal Estrategia 2015-2020\nZahartzaro Aktiborako Euskal Estrategiak euskal erakundeei erronka demografiko horri erantzuten lagunduko du; arduraz jokatuta, baina ikuspegi positiboarekin beti, erronka hori beste era baterako gobernu-eredu berria eraikitzeko aukera ere badelako, herritarren parte-hartzea eta kolaborazioa, gizarte zibil antolatua, profesionalak eta beste hainbat baliatuz... Izan ere, duintasuna, autonomia, parte-hartzea eta erantzukizun banatua dira gure estrategiaren printzipio nagusiak.\n2015/09/24 Gizarte Ekintzako diputatuak parte hartu du boluntariotzako azokan\nGaur goizean, Isabel Sánchez Robles Gizarte Ekintzako diputatuak Boluntariotzako Azoka bisitatu du; aurten bigarren urtez antolatu dute azoka Deustuko Unibertsitateak eta Bolunta boluntariotza eta parte-hartzerako Bizkaiko agentziak, unibertsitarioen artean parte-hartze soziala sustatzeko. Bizkaiko 50 erakundek baino gehiagok hartuko dute parte azokan.\n2015/09/19 20.000 eskuorri dementzia duten pertsonei tratu adeitsua eskaintzeko\nEuskadi Lagunkoiak, alzheimerren elkarteen laguntzarekin 20.000 eskuorri argitaratu ditu, dementzia duten pertsonei tratu adeitsua eskaintzeko. Ekimenaren helburua dementzia duten herritarrekiko gizarte atsegina sortzen laguntzea da, eta gida honetan gaixotasun hori duten pertsonak nola tratatu adierazten da zenbait egoeratan, esaterako kalean, supermerkatuan edota autobusean. Era berean, dementzia zer den azaltzen du gidak, bai eta pazienteok zer sintoma izaten dituzten ere.\n2015/09/19 "Adinekoen eskarmentua, gizadiaren ondarea"\nIsmael Arnaizi (Hartu-emanak elkartea) egindako elkarrizketa\n2015/09/18 Bosturtekorako zahartze aktiboari buruzko estrategia\nEnplegu eta Gizarte Politiketako sailburu Ángel Toñak datorren bosturtekorako Zahartze Aktiboaren Estrategia aurkeztu du. 2015-2020rako Estrategiak zahartze aktibo, positibo eta osasuntsua lortzea du helburutzat, pertsona horiek herrialde, lurralde, hiri edo herriaren garapenean integratua egon daitezen, alegia.


Europako Herritarren Saria: Europar konprometituak omentzea - EBko berriemailea\nEuropar Herritarraren Sariaren domina\nEuropako Parlamentuak EB osoko 47 lagun saritu ditu aurten Herritarren Sariarekin, Europako lankidetzan eta balio komunak sustatzeko egindako ekarpenagatik. Irabazleen zerrenda ekainaren 3an argitaratu zen, epaimahai nazionaletara aurkeztu zituzten 74 proposamenekin kontsultatu ondoren.\nEuropako Parlamentuko presidenteordea eta Herritarren Saria Epaimahaiko presidenteak, Sylvie Guillaume S&D taldeko kide frantsesak, esan du: "2015eko Europako Herritarren Sariaren epaimahaiak txiroenentzako osasun arreta eskaintzeko ahalegina egin du herritarrek, janari laguntza, erreskatea, elkartasuna , hezkuntza, erradikalizazioaren aurkako borroka eta LGBTI eskubideen babesa ... Eguneroko lana gure herrialdeen gizarte kohesiorako ezinbestekoa den Europako herritarrak eta pozik nago Parlamentuak ohoratu izan dituelako ".\nNazionalak sari banaketak egon zeremonia central bat egingo da ondoren, urriaren 2015 ospatuko den Parlamentuak Bruselan.\nmugaz gaindiko lankidetza erraztu edo elkar ulertzea sustatzeko EBren barruan duten proiektu eta ekimen urtero 2008 Parlamentuaren sari Europar Hiritarren Saria geroztik. Saria, eta horrek balio sinbolikoa du, baita ere, helburua dutenek bidez bere egun-eguneko jarduerak Europako baloreak sustatzeko lana aitortzea.\n2015 saria programa\n2014 sari banaketa ekitaldia\nHerritarren Europako sarien irabazleen zerrenda osoa 2014rentzako\nEuropar Hiritarren Saria 2015 for Irabazleen zerrenda\nGai erlazionatuak:EB osoko 47 lagunEuropar Hiritarren Sariaezaugarrifull-imageSylvie GUILLAUME


Arabako kuadrillak aztertzen: lurraldearen iraunkortasuna neurtzeko adierazleak | Gaindegia\nGaindegia [Babeslea: Arabako Foru Aldundia]\nEuropako Batasunaren irizpideak jarraituz, Euskal Herriko udalerrien sailkapenaren arabera lurraldearen %80,4 landa eremutzat hartu behar da. Aitzitik, Euskal Herriko biztanleriaren %82,6a hiriburu eta eremu urbanoetan bizi da (lur-azaleraren %17,4an). Aldaketa hau hamarkada gutxitan gertatu da, eta dagoeneko NBE-k 2050 urterako aurreikusitako indize globala gainditzen dugu.\nAraba da alde horretatik, Euskal lurraldeen artean hiriaren eta landaren arteko desorekarik argiena duena (biztanleen %75,1 hiriburuan bizi da, lurraldearen %8,5ean, Trebiñu aintzat hartuta). Lurralde monozentrikoaren adibidetzat har daiteke Araba. Bere baitan bi lurralde egitura bizi dira. Zaharrena, lurralde polizentrikoarena, bailara eta kuadrillak bere baitan dituena. Eta berriena, lurralde monozentrikoarena, Gasteizen inguruan egituratua, eta (Espainiako 36ko gerraren ondorengo hamarkadetako egitasmo ekonomikoarekin garatua).\nAraba, beraz, orain hamarkada gutxi egituratutako lurraldearen dinamika nozitzen ari da, izan ere, orduko garapen desorekatuak (hiriburua ardatz zuen hazkunde ekonomiko, demografiko eta urbanistikoa) ari da gaur egungo lurralde desorekak eragiten. Esan daiteke ereinda daudela Araba desorekatzeko joera izango duten eragile nagusiak.\nIkuspegia eta baliabideak beharko dira egoera iraultzeko. Edonola ere, Arabako egoerak konplexutasun handi bat du bere baitan itxaropenerako aukera ere ematen duena. Araba Europako, penintsula iberiarreko eta Euskal Herriko ardatz ekonomiko eta funtzional nagusiekin lotuta dago. Kokapen horrek hainbat eskualderi jarduera ekonomiko berritzaile zein estrategikoen eremuan (elikagaiak, osasuna, energia berriztagarriak …) kokatzeko aukera ematen die eta aldi berean bere dibertsitate produktiboa lantzekoa. Halaber, ongizatearekin lotzen diren egituretatik hurbil ere badago. Galdera, beraz, horren baitan dago: lurralde eredu monozentrikoa indartzen duten urratsak sustatu ala lurralde polizentrikoa garatzeko kuadrilla bakoitzaren aukerak indartu eta sustatu, iraunkortasun paradigma integral baten bidetik?\nJasangarritasuna helburu duten estrategia guztien aldetik landa eremuari eginkizun estrategikoa aitortzen bazaio ere, Europako Batasunean aplikatu diren nekazaritza politikek ez dute balio izan zonalde horietan biztanleria eta aktibitatea errotzeko. Halaxe aitortzen du Europako Batasunak berak nekazaritza politikari buruzko liburu berdean (1985). Beraz, bide berriak egokitu behar dira inertziak apurtu eta lurraldean pertsonak zein jarduerak errotuz eredu iraunkor batean biziberritzeko.\nLan honen xedea Arabako kuadrillen argazki sozioekonomikoa egitea da. Argazki horretan, ordea, arreta berezia jarri nahi izan dugu lurralde eremu hauetako bakoitzak iraunkortasun estrategia bat garatzeko dituen parametroen neurketa eta konparazioan. Hau da, zein dira kuadrilla bakoitzaren ezaugarriak? Ezaugarri horiek zer diote kuadrilla horrek izan dezakeen bilakaeraz? Azken batean, non dauden kuadrilla bakoitzaren indarguneak, non ahuleziak?\nHorrela azterlan honek lau kapitulu nagusi ditu: lurralde egitura eta mugikortasuna; jarduera eta egitura ekonomikoa; kohesio soziala eta metabolismo demografikoa. Atal horien baitan arreta berezia jarri dugu egiturako auzi jakinetan, hala nola, mugikortasuna, ekipamenduak, jarduera ekonomikoak, biztanleria aktiboaren kualifikazioa, enplegua, herritarren errenta maila, genero desorekak enpleguan eta errentan, egitura demografikoaren ordezkapen gaitasuna … eta abar.\nEsandakoak, beraz, balio izango du Arabako kuadrilla bakoitzaren baitako xehetasun garrantzitsuak ezagutu eta etorkizunari begira bere baitan dituen aukerak ezagutzeko.


LEGATZ FRIJITUA – Elorrio BHI sukaldaritza kanala\n4 legatz solomo (180º bakoitza)\n3 koilarakada irin.\nGatza apur bat.\n4 koilarakada ekilore olio\n4 berakatz zati, ondo zatituta\nPlater sakon batean bi arrautzak puskatu eta irabiatu, ondo nahastu arte.\nBeste plater batean irina jarri.\nLegatz solomoak gustuko tamainetan moztu, norberak nahi dituen zatietan. Oso zati txikiak ez egin frijitzean legatzaren puntua pasa egiten delako.\nZartagi altu batean ekilore olioa berotzen jarri, oliba olioarekin ere frijitu daiteke.\nOlioa berotzen den bitartean legatzari gatz apur bat bota eta irinetan igaro. Garrantzitsua da legatzak irin asko ez hartzea, beharrezkoa soilik.\nLegatza arrautza irabiatutik pasa eta zuzenean zartagira sartu.\nOlio berotan lehenik alde batetik frijitu 2 minutu inguru, kolorea hartzen duenean beste aldetik frijitu beste 2 minutu.\nZartaginetik ateratzean soberan daukan olioa xurgatu sukalde-paperetan jarrita.\nLagungarri eran mahonesa edo limoia erabil daiteke.\nErrezeta, piper gorriak:\nGarbitu eta zatitu piperra zati luzeetan ( Juliana erara) .\nPiperrak ( ura kendu ) sartaginean ekilore olioarekin su estira ipini.\nBigun daudenean gatz apurbat bota eta amaituta daudenean berakatza bota eta atera.\nErrezeta, patata frijituak:\nPatatak zuritu eta xerra edo zati loditan moztu, nahi dugun bezala. Uretan ongi garbitu, almidoia kentzeko. Lehortu.\nZartagin handi batean bizpahiru hazbete olio jarri, eta su eztian paratu.\nPatatak olio hotzera bota eta ezari-ezarian egiten utzi koipe horretan. Kontu handia eduki behar da ez ukitzen –ez puskatzeko- han egiten ari diren bitartean, eta oliotan ia erabat sarturik egotea.\nHorrela egon behar dute 15en bat minutuz. Hortik aurrera bizitu sua beldurrik gabe, baina pixkana, frijitzen hasten direla nabaritu arte, alegia patatak gorritzen hasten direla eta olioari kea dariola eta burbuilaka hasten den arte.\nHandik minutu batzuetara, bitsadera edo sardexka batez buelta emateko aukera izango dugu, alde guztietatik gorritzeko.\nHori gertatu denean, xukatu, gatza eman eta jan. Hasieratik baratxuri alea zuritu gabe batzuk jartzen baditugu oliotan, gustu hobea izango dute.\nDenbora: 10 min legatzak, 10min piperrak eta 10 min patata frijituak.\nEntrada anterior ARROZA\nEntrada siguiente LEGATZA\n8 comentarios sobre “LEGATZ FRIJITUA”\nNiri plater hau momentuz gehien gustatzen zaidana da. Oso gozoa atera zitzaigun eta juliana erara mozten ikasi nuen.\ndena aberatsa izan zen\n18/11/2016 en 10:08 am\nAsko gustatu zitzaidan dena, piperrak izan ezik. Ez da piperrak txarrak zeudela, gauza da ez naizela piperzalea. Barazkiak mozteko juliana era erabili genuen. Pausu guztiak egin genituen eta genuen bat bera ere ahaztu. Legatza zelan egin banekien eta patatak zelan egin ere bai. Ikasi dudana pìperrak zelan moztu eta zelan frijitu izan da.\n18/11/2016 en 10:12 am\noso erraza egiteko ete gozo-gozoa dago\nLegatza eta piper gorriak ez zitzaidan batere guztatu, baina patatak oso gozoak zeuden.\nErrezeta pausos-pauso egin genuen.\nBanekien egiten, etxean askotan egiten dut.\nTeknikarik ez dut ikasi.\n18/11/2016 en 10:14 am\nErrezeta jarraituz, legatz frijitua egin genuen. Piperrak eta patatak egitea ere ideia ona iruditu zait. Gustoko izan dut plater hau egitea, arraina ez delako gazteek sarritan egiten dugun gauza bat.\n21/11/2016 en 3:32 pm\nPlater hau asko gustatu zitzaidan patatak eta piperrak oso onak irten zirelako, legatza ere ona irten zen baina ez dut hain gutuko itxura ona zuen arren. Patatak modu batera mozten goxoagoak gelditzen direla ikasi nuen eta piperrak fin-fin mozten badituzu ere hobeto egiten direla eta zapore gehiago hartzen dutela. Legatzaren inguruan ez nuen ezer berririk ikasi etxean askotan egiten dudalako.\n21/11/2016 en 7:07 pm\noso goxoa egon da eta horain artean ni prestatutako lehen arraina izan da nahiz eta arraina askotan jan; eta gustora ibili naiz hau prestatzen


Eskolaz kanpo - ERA\nUrteko oporraldirik luzeena hemen da. Haur eta gaztetxoek azkeneko eskola egunak dituzte eta liburuak eta eskolako lanak alde batera utzita gozatzeko irrikan daude. Jai egun asko dituzte aurretik eta hainbat asmo ere bai: lagunekin errekan jostatu, kalean berandu arte egon eta elkarrekin bokata bat afaldu, hondartzara egun pasa joan, herriko festak, igerilekua… Oporrak ongi pasatzeko […]\nSormenezko idazketa: haur sortzaileek desberdin pentsatzen dute?\nSormenezko idazketaren bidez haurren euskara gaitasuna hobetu daiteke.\nMesedez, utzi udalekuetara joaten…\nUdalekuak oso aproposak dira haurrek udan ere euskaraz hitz egiteko, euskara informala praktikatzeko eta ez dezaten euskara eskolarekin soilik lotu.\nUrtearen bukaerarekin batera Gabonetako oporrak eta aisialdia datoz. Gaua luze eta eguna motz, etxean biltzeko joera handia izaten dugu, baina badugu aukera, baita ere, kanpora atera eta hango eta hemengo ekitaldiez eta proposamenez gozatzeko. Jakina da, bestalde, iazko eta aurtengo Gabonak berezi samarrak izaten ari direla, pandemia dela eta. Baina egoera berezi hori gorabehera, badaude […]\nHemen da JOLASAK ETA SOLASAK bideo sortaren bigarren edizioa. Iaz bezala, oraingoan ere 6 bideoz osatutako bilduma ekoitzi du ERAk eta jolasean aritzeko euskarazko baliabideak eskura jartzea du helburu sorta berri honek. Ahozko tradiziotik jasotako kantuak bildu eta bideo formatura ekarri dira jostetan ibiltzeko hainbat aukera eskainiz: sokasaltoan aritzeko, zotz egiteko, haur niniak lokartzeko, eskuekin […]\nHizkuntza bat zenbat eta gehiago erabili orduan eta erraztasun handiagoa eskuratzen dela garbi dago, baina egia da, era berean, hizkuntza hori praktikatu ahal izateko aukera eta toki aproposak izatea komeni dela. Horregatik, ez al litzateke lagungarria, erosoa… azken batean, zoragarria euskarazko baliabide sorta beti eskura izatea? Eskaintza zabala, ongi antolatua eta erabilgarria du ERA webguneak, […]


2019ko uztailaren 16a, asteartea | Ordua Euskal Herrian 20:53:58\nGuraso baten salaketa\nHizkuntz Eskubideen Behatokiak zabaldu du guraso euskaldun baten lekukotza. Bere alaba Donostiako ospitaleko Arantzazu haurrentzako ospitale psikiatrikoan ospitaleratu eta bertan ez dagoela mediku euskaldunik salatu du. "Alabaren gaixotasunaren sufrimenduaz aparte artatzen dutenekin euskaraz ezin komunikatzea negargarria da" eta "hizkuntza eskubideen beste urraketa bat gobernu honekin", adierazi du.\nDonostiako ospitaleko Arantzazu eraikinean alaba euskaraz artatuko duen medikurik ez dagoela salatu du ama batek. (Argazkia: Donostia Kultura)\nAlaba urtarrilaren 26an gaixotasun larriekin ospitalizatu behar izan zuten. Gurasoak kontatu duenez, bera artatu behar duten psikologo eta psikiatrak erdaldunak dira, eta alaba euskal hiztuna denez, gaztelaniaz bere egoera azaltzeko zailtasunak dituela salatu du.\nHemen Akuilari aplikazioa baliatuz herritar honek egin duen salaketa gogorra.


Domekan hasiko du Eibar Rugby Taldeak Iberdrola Ligako bigarren fasea - etakitto.eus\nDomekan hasiko du Eibar Rugby Taldeak Iberdrola Ligako bigarren fasea\nDenboraldi honetan Ohorezko Mailan debutatu duen Eibar Rugbyko emakumezkoen taldeak estreinaldi bikaina egin eta, hirugarren postuarekin Iberdrola Ligako Top-4a jokatzeko txartela eskuratu ondoren, asteburu honetan bertan, domekan, ekingo dio bigarren fase horri.\nOrain ligako goren-gorenean sailkatutako beste hiruren aurkako partidu ezin borrokatuagoak jokatu beharko dituzte, neurketa zailak edonondik begiratuta ere. Hasteko domekan Madrilgo Cisneros hartuko dute Unben, Ligako estreinaldian aurkari izan zuten taldea hain zuzen. Eta hurrengo bi asteburuetan kanpoan jokatzea egokitu zaie eibartarrei: maiatzaren 2an Madrilen izango dira, Majadahondari aurre egiten, eta hilaren 8an Sevillan, orduko hartan Cocos Sevilla aurrean dutela.\n« Eibar FT-k galdu egin du eta urrutiago ikusten du salbazioa Domekan egingo da “Gure ingurua garbitzen” ekimena »


Hegaztien gripetik txerrien gripera - ZientziaEus\nHegaztien gripetik txerrien gripera\n2003ko hegazti-gripearen eta egungo txerri-gripearen artean hobeto kokatzeko bideoa.\nAurrera jarraitu baino lehen, Miren, bideotxo bat ikusiko dugu. Bideo horrek 2003ko hegazti-gripearen eta egungo txerri-gripearen artean hobeto kokatzen lagunduko digu.\n2003an, gripearen birusaren aldaera beri bat agertu zen Asiako hego-ekialdeko hegazti-haztegietan. H5N1 birusak hegaztien birikak likidoz bete eta hil egiten zituen. Hurrengo bi urteetan, birusa 50 aldiz transmititu zen hegaztietatik gizakira, eta pertsona horietako 30 hil egin ziren. Ordutik hona, hegaztien gripearen ondorioz 275 pertsona hil direla dio Munduko Osasun Erakundeak.\nZientzialariak eta mundu guztiko osasun-agintariak erne jarri ziren balizko pandemia-arriskuaren aurrean. Baina birusak, zabaldu eta populazioaren zati handi batera iritsi ahal izateko, pertsonatik pertsonara transmititzea lortu behar zuen, eta, horretarako, mutazio bat jasan behar zuen. Azkenean, ez zen horrelakorik gertatu.\nJoan den astearen amaieran, Mexikon kokatutako txerrien gripearen agerraldi batez ohartarazi zuen Munduko Osasun Erakundeak. Haren atzean, aurrekoaren antzeko izena duen birus bat dago: H1N1. Hain hedapen azkarra izateak pentsarazten du kasu honetan gizakien artean ari dela transmititzen, baina oraindik ez dakigu gaixoen kopuru zehatza, ezta birusa nola hartu duten ere.\nH5N1 birusaren auzia: argitalpenak atzeratu eta ikerketak osorik ematearen alde agertu dira MOEk deituta Genevan bildutako adituak


Bruckner eta hodiak | Kultura | Berria\nBruckner eta hodiak\nRobert Treviño, orkestra zuzentzen, artxiboko irudi batean. JON URBE / FOKU Tamaina handiagoan ikusi\nZuzendaria: Robert Treviño. Egitaraua: Anton Brucknerren 5. sinfonia. Lekua: Donostiako Kursaal auditoriuma. Eguna: Apirilak 8.\nEgoera berezi baten behar eta eskakizunetara moldatutako denboraldi honen hasieran, Euskadiko Orkestrak aditzera eman zuen bere programetan erromantizismoaren estratak esploratuko zituela. Bada, ostegunean Kursaalean aurkeztutako programak erdigunean jarri du erromantizismoaren handitasuna mugara eraman zuen konpositorea, maiz zuzenean entzuten ez diren bi sinfonia taulara ekarriz.\nAnton Brucknerren 5. sinfoniak ez zion ihes egin konpositore austriarraren bizitza eta obra guztian gailendu zen irrika perfekzionistari. Grina horrek eta kritika ugari jaso izanak ekarri zioten bere sorkuntza guztiak behin eta berriro berrikusteko beharra. Lehen bertsiotik, soilik eskuizkribua geratzen da, eta Austriako orduko Kultura ministro Carl von Stremeyri eskainitako kopia; gerora egin ziren edizioetatik, ABUGA Urtext Edition/Benjammin-Gunnar Cohrs-ena erabili du Euskadiko Orkestrak. 1875 eta 1878 artean idatzi eta berridatzitako obra artatsua da bosgarren sinfonia, musikaren etengabeko jarioak eta isiluneek zein haustura harmonikoek sortutako tirabira teknika handiaz eta zorroztasunez integratzen duena.\nLehen mugimenduaren hasieratik sumatu zen Euskadiko Orkestrako haizeak trinko eta norabidez arituko zirela. Hala izan zen, esaterako, biolek eta biolontxeloek lehen gaia aurkeztu zutenean, baita hirugarren mugimenduaren bizitasunean, Treviñoren keinuek tempoan, tarteka, anabasa sortu bazuten ere.\nEdonola ere, haizeak izan ziren gau-emanaldiaren protagonista, hala nola bigarren mugimenduan musika desagerrarazten duen koda lasaian. Finale-an, metalek ez zuten galdu obra osoan garatutako lana gorenera eramateko aukera, koralean zein fanfarrean Kursaala kolorez eta intentsitatez betez. San Floriango monasterioan eta Linzeko katedralean organista izan zen Buckner, eta haren ekoizpen sinfonikoetan instrumentu horren ezagutza sakonaren aztarnak ageri dira nonahi. Bosgarren honetan hoditeria sendoa eta bizia izan zen Euskadiko Orkestra.


Nola kontrolatu antsietatea txakurrengan | Txakurren Mundua\nTxakurrek, guk bezala, sufritu dezakete antsietatea bestela, haien behar guztiak asetzen direla ziurtatuko dugu, besteak beste, janariaz gain, eguneroko ibilaldiak, jolasak eta maitasuna. Eta da, gure bizi-erritmoa dela eta, batzuetan ahazten dugula animalia horiek denbora asko bakarrik pasatzen dutela eta etxera itzultzen garenean, asperduraren ondorioz kalte batzuk egin dituztela aurkitzen dugula.\nHori dela eta, garrantzitsua da jakitea txakurren antsietatea nola kontrolatu beraz, pozik eta askoz lasaiago egon daitezen.\n1 Zaindu ezazu merezi duen moduan\n2 Begiratu zure errutina\n3 Ez utzi luzeegi bakarrik\n4 Eman sariak, baina lasai dagoenean bakarrik\nZaindu ezazu merezi duen moduan\nDena hasi beharko litzateke etxean txakurra izatea erabaki aurretik ere. Txakurrak, etxeko animaliak izan arren, ez dute egun osoan giltzapetu behar, are gutxiago kate bati lotuta, baina beste txakur eta pertsona batzuekin ibili, jolastu, elkarreragin behar dute eta batez ere maitasun handia jaso behar dute familiaren partetik. Hori egiten ez bada, txakurrak antsietatea eta depresioa jasango ditu ziurrenik.\nBegiratu zure errutina\nTxakurrari errutina jarraitzea gustatzen zaio, askoz lasaiago eta lasaiago sentitzen laguntzen baitu. Orduan, gauza bakoitzerako denbora ezarri behar duzu. Adibidez: atera ezazu paseatzera 9.00: 12.00etan, jolastu berarekin 13.00: 15.00etan, eman elikadura 17.00: XNUMXetan, atera berriro XNUMX: XNUMXetan, jolastu XNUMX: XNUMXetan edo dena delakoa. zuk.\nEz utzi luzeegi bakarrik\nEz dago bakarrik egoteko programatuta. Hori dela eta, aukerarik ez baduzu, hori gomendatzen dut ibilaldi luzea egin lanera joan aurretik, horrela lasaiagoa izango baita. Baina, gainera, etxean Kong bat utz diezaiokezu antsietatea murrizten laguntzeko.\nEman sariak, baina lasai dagoenean bakarrik\nJendeak, antsietatea sentitzen dugunean, elkarri laguntzen diogu geure burua alaitzen saiatzeko. Baina txakurren kasuan, laztantzen baditugu, besarkatzen badiegu edo tratua ematen badiegu, egiten ari garena da jokabide kezkagarri hori nahi duguna dela ikusaraztea. lasai dagoenean bakarrik sar dezakezu.\nAholku hauek zure txakurrari laguntzen lagunduko dizutela espero dugu. Ikusten baduzu ez dela hobetzen, ez izan zalantzarik txakurren etologoari laguntza eskatzeko.\nArtikuluaren bide osoa: Txakurren mundua » Txakur orokorrak » Bitxikeriak » Nola kontrolatu antsietatea txakurrengan